KO SDA TK: Upozorenje članovima na novi politički projekat “POKRET DEMOKRATSKE AKCIJE“ - Stranka Demokratske Akcije Gradski Odbor Tuzla\nKO SDA TK: Upozorenje članovima na novi politički projekat “POKRET DEMOKRATSKE AKCIJE“\nBy admin Vijesti Komentari isključeni za KO SDA TK: Upozorenje članovima na novi politički projekat “POKRET DEMOKRATSKE AKCIJE“\n” Povjereništvo Kantonalnog odbora SDA TK želi da informiše javnost i članstvo Stranke demokratske akcije da je u nedjelju 25.02.2018. godine održana sjednica Povjereništva KO SDA TK.\nRazmatrana je aktuelna politička situacija o poduzetim aktivnostima u cilju jačanja Stranke na terenu i radu sa članovima i simpatizerima SDA. Na osnovu informacija koje su iznijeli članovi Povjereništva sa svih općina na području TK, veliki broj članova podržava rad SDA i aktivnosti koje su poduzete u posljednjem periodu na raščišćavanju stanja i stabilizacije SDA. Posebno nas raduje činjenica da je nakon pokrenutih procesa povećan broj uključivanja mladih ljudi u Stranku demokratske akcije.\nŽelimo upozoriti članstvo SDA na pojavu novog političkog projekta pod nazivom „POKRET DEMOKRATSKE AKCIJE”, iza kojeg se kriju oni koji su cijelo vrijeme koristili SDA za svoje lične interese. Oni samo pokazuju svoje pravo lice i dokazuju da su bili u SDA dok su mogli koristiti i kontrolisati sistem SDA.\nSve do sada su radili u ime ličnih ciljeva, a krili su se iza lažne brige za SDA, Banoviće, RMU Banovići i Tuzlanski kanton.\nOštro osuđujemo pritiske na direktore Javnih ustanova i Javnih preduzeća, kao i na Načelnike klinika na UKC-u Tuzla kojih smo svjedoci posljednjih dana, od kojih se traži da potpišu pristupnicu i lojalnost njihovom novom političkom projektu, a za uzvrat im obećavaju da će ostati na svojim pozicijama.\nOvo je samo posljednji u nizu načina i poteza kojima su Kukić i njegovi saradnici uklanjali uspješne i cijenjene stranačke kadrove u TK, samo zato što nisu bespogovorno provodili njegovu politiku i ciljeve.\nPozivamo sve članove SDA da proces obnove i rekonstrukcije SDA u TK, reafirmaciju uloge i utjecaja čestitih i časnih kadrova i ostvarivanje pune koordinacije SDA TK sa rukovodstvom SDA nastavimo i dovršimo zajedno”, navodi se u saopćenju Kantonalnog odbora SDA TK.


KAN: Mija sa dva centaršuta režirao pobedu Ugande\nIzvor: B92, 22.Jun.2019, 18:53\nFudbaleri Ugande savladali su Kongo 2:0, u drugom meču Grupe A Kupa afričkih nacija (KAN).\nUganda je povela već u 14. minutu preko Patrika Kadua, dok je pobedu "overio" Emanuel Okvi u trećem minutu drugog poluvremena.\nOba puta asistent za golove glavom iz prekida bio je Faruk Mija, Kaduu je gol "servirao" centaršutom iz kornera na prvu stativu, dok je iz slobodnog udarca pronašao Okvija koji je fantastično prebacio golmana Konga.\nU vrlo otvorenom meču >> Pročitaj celu vest na sajtu B92 << na više od 30 stepeni u Kairu, oba tima su imala više od po deset šuteva ka golu, ali su igrači Konga bili lošiji u završnici.\nUganđani su bili znatno opasniji, sjajne šanse su propustili strelac Kadu, asistent Mija, te Kalid Aučo i Mičel Azira, dok je s druge strane igrač Konga Džonatan Bolingi pogodio stativu 20 minuta pre kraja.\nPobedu u prvom kolu je ostvario i domaćin turnira Egipat, koji u drugoj rundi igra sa Kongom, dok će rival Ugandi biti Zimbabve.


Ministarstvo za zajednice i povratak - Jevtić sa predstavnicima Helsinške Komisije Amerike\n%PM, %09 %549 %2018 %12:%feb\nJevtić sa predstavnicima Helsinške Komisije Amerike\nProblem uzurpirane imovine, osnovna ljudska prava, proces povratka kao i položaj nevećinskih naroda na Kosovu bile su teme sastanka potpredsednika Vlade Kosova i ministra za zajednice i povratak Dalibora Jevtića na sastanku sa predstavnicima Helsinške Komisije u Vašingtonu, dr Mišom Tompsom i Robertom Hendom. Na sastanku jedna od tema bila je ubistvo Olivera Ivanovića uz zajednički zaključak da je potrebno što pre počinioce tog zločina privesti pravdi.\nKada je reč o problemu uzurpirane imovine, Jevtić je svoje sagovornike upoznao sa detaljima ovog pitanja i naglasio da je za rešavanje ovog problema potrebna veća angažovanost institucija na Kosovu i ujedno zatražio podršku Helsinške Komisije kako bi se ovo pitanje rešavalo brže i kvalitetnije. Jevtić je posebno naglasio da očekuje da se ovoj temi razgovara i govori na sledećem godišnjem sastanku Skupštine OEBS-a u Beču.\n"Ono što je problem na Kosovu jeste implementacija, to jest nedostatak implementacije zakona i regulativa koje se odnose na prava nevećinskih naroda na Kosovu. Ne postoji mehanizam odgovornosti koji bi obavezao institucije na sprovode sve usvojene odluke i postojoće zakone koje se odnose na prava zajednica. Naš će posao biti da upravo radimo na ovom pitanju a od predstavnika međunarodne zajednice očekujem punu podršku za te procese. Na nama je kako ćemo se izboriti sa ovim problemima, ali deo odgovornosti jeste i na predstavnicima međunarodne zajednice i zato tražim i očekujem veće angažovanje svih. Povratak je daleko od željenog, ali on zavisi i od opstanka a opstanak zavisi od uslova života. Uslovi će se stvoriti samo većim radom i iskrenom posvećenošću svih nas zajedno," rekao je Jevtić.\nPredstavnici Helsinške Komisije Amerike su izrazili spremnost da unapređenjem saradnje i komunikacije sa ministrom Jevtićem i u smislu češće razmene informacija pomognu rešavanju ovih važnih pitanja.


Epidemiološka katastrofa ili bal vampira u Sarajevu - Glas Naroda BiH\nImamo pouzdanu informaciju da organizator ove potencijalne epidemiološke katastrofe nije se uopšte obratio Kriznom Štabu niti je imao saglasnost za ovakvo okupljanje! Okupljanje jeste bilo na otvorenom i u osnovi na otvorenom nije ograničen broj prosutnih, pod uslovom da se garantuje 10 m2 prostora za svaku individualnu osobu, što u današnjem okupljanju evidentno nije bio slučaj!\nDanašnjim performansom su ugroženi životi građana BiH, posebno starijih osoba. Ukoliko dođe do degradacije epidemiološke slike u Federaciji BiH, organizatore će se morati pozvati na odgovornost. A odgovorni već jesu samim činom organizovanja manifestacije koja nedvosmisleno narušava mjere koje su odredili FUCZ i Krizni Štab!\nPozivam medije i aktiviste da provjere, istraže i objave ove navode i da odlučno kao civilno društvo reagujemo na ugrožavanje naših života.\nPozivam i odgovorne za očuvanje javnog reda i mira da na osnovu snimaka identifikuju i kazne sve osobe koje su jasno učinile prekršaje vizavi zabrana i socijalnog distanciranja.


Inspektoru prva stanica tužilaštvo - Glas Srpske\nMilijana Latinović 05.09.2019 07:57\nBanjaluka - Inspektori u Republici Srpskoj koji tokom kontrola zateknu neprijavljene radnike biće dužni da o tome odmah obavijeste nadležno tužilaštvo, a opštinske i republičke inspekcije moraće ubuduće da usklade svoje aktivnosti na terenu i posebnu pažnju posvete tek osnovanim mikropreduzećima kako bi ih stimulisali da razvijaju poslovanje u skladu sa propisima.\nTo su samo neki od propisa predviđeni Nacrtom zakona o inspekcijama Republike Srpske, koji je na posljednjoj sjednici usvojila Vlada RS, a koji je juče detaljno predstavila ministarka uprave i lokalne samouprave Lejla Rešić.\nOna je objasnila da ovaj akt predviđa da se neprijavljivanje radnika tretira kao krivično djelo.\n- Inspektor je dužan da kada tokom kontrole zatekne neprijavljenog radnika o tome odmah obavijesti nadležno tužilaštvo, bez odgađanja - naglasila je Rešićeva.\nDodala je da novi propisi predviđaju i da opštinski inspektori rada i zdravstva postanu republički.\n- Opredijelili smo se za obaveznu koordinaciju između opštinskih i republičkih inspekcija, jer nam je poslovna zajednica ukazala na problem da su im do sada u jednoj sedmici dolazili i jedni i drugi inspektori - istakla je Rešićeva i dodala da od usvajanja ovog zakona u formi nacrta do prijedloga slijedi procedura u kojoj se očekuje i javna rasprava kao i stručna rasprava na zahtjev Ekonomsko-socijalnog savjeta Srpske, koji je i dao neke od primjedbi na ovaj akt.\nNaglasila je i da će se prilikom utvrđivanja broja inspektora u pojedinim inspekcijama u obzir morati uzeti realne potrebe, čime će se izbjeći situacije da u jednoj regiji postoji previše inspektora za jednu oblast, a da u određenim službama uopšte nema inspektora.\n- Sa terena je bila uvijek ozbiljna primjedba da inspektori ne mogu da uđu u privredne subjekte koji nisu registrovani, a ovim nacrtom zakona se omogućava i to. Ti subjekti će od sada biti prioritet baš zbog toga što nemaju rješenje - navela je Rešićeva.\nIstakla je da se novim zakonom žele podstaći mali privrednici, jer su izmjene rađene na inicijativu poslovne zajednice.\n- Predviđeno je da inspektori prilikom prve kontrole tek registrovanih mikroprivrednih subjekata sa do deset zaposlenih, u kojima nađu, uslovno rečeno manji prekršaj, izdaju naloge za njihovo otklanjanje, ali da ih ne kažnjavaju već upute šta i kako treba da rade. To je veoma važno za zanatlije i sve mlade ljude koji planiraju pokrenuti biznis da ih naučimo kako treba da rade - rekla je Rešićeva i naglasila da je ovim zakonom predviđena obavezna mjesečna koordinacija Poreske uprave, Ministarstva unutrašnjih poslova i Inspektorata RS.\nČlan Skupštine Unije udruženja poslodavaca RS Saša Trivić kaže za “Glas Srpske” da ima prostora da se nacrt zakona poboljša i još bolje definišu određene stvari.\n- Nemamo dovoljno inspektora rada i ni do sada inspekcija nije kažnjavala onako kako je mogla prema zakonu, pa se bojimo da ni to što se neprijavljivanje radnika tretira kao krivično djelo neće uroditi plodom. Smatram da je potrebna kompletna reorganizacija Inspektorata RS. Uputili smo primjedbe i očekujemo da će one biti uvažene. Suština je da se radi na objedinjavanju inspektorata na lokalnom i republičkom nivou, a ovim dokumentom to je predviđeno samo za inspekciju rada i zdravstva - istakao je Trivić. Smatra da je ideja podsticanja mikropreduzeća da bolje posluju dobra, ali da preventivne kontrole treba uvesti u sva preduzeća u cilju jačanja privrede.\nPomoćnik ministra za resor uprave u Ministarstvu uprave i lokalne samouprave RS Nikola Knežević rekao je da se pojavila i potreba da se definiše posebna organizaciona jedinica u okviru Inspektorata RS koja će obavljati internu kontrolu opštinskih i republičkih inspektora.\n- U ovom slučaju govorimo o inspektorima koji će na odgovarajući način, uz ispunjavanje određenih uslova rada, vršiti inspekcijski nadzor nad pregledima koje su već izvršili drugi inspektori ukoliko postoje određeni nedostaci, čime će se ograničiti mogućnost samovolje pojedinih inspektora i otkloniti eventualne greške - rekao je Knežević.


Naslovna Košarka Dairis Bertans i Himki ne nastavljaju saradnju\nDairis Bertans više nije igrač Himkija, zvanično je potvrdio ruski klub.\nUgovor sa bekom iz Letonije je istekao i do produženja saradnje nije došlo, navodi se u klupskom saopštenju.\nBrat Dejvisa Bertansa je u Himki stigao 2019. godine kada je potpisao dvogodišnji ugovor. Bio je to njegov povratak u Evropu poslije nastupa za Nju Orleans Pelikanse.\nBertans je odigrao 20 utakmica u Evroligi ove sezone, a u prosjeku je bilježio 5.3 poena, 1.2 skoka po meču. Na parketu je prosječno provodio 17 minuta po utakmici.\nHimki je u katastrofalnoj formi kada je reč o elitnom takmičenju. Imaju samo dvije pobede i 23 poraza i nalaze se na začelju tabele.\nDonatas Urbonas, novinar iz Ukrajine najavljuje još promjena u ruskom timu. Naime, navodi da će i Džordan Majki i Erik Mekolum napustiti klub već sledeće nedelje.\nPrethodni tekstLuis Hamilton: Šta je prioritet u 2021?\nSljedeći tekstBogdan Bogdanović se vraća već protiv Majami Hita


Nissan zatvora fabriku u Barseloni\nIzvor: AutoBlog, 28.Maj.2020, 17:07\nJapanski Nissan Motor je odlučio da u sklopu globalnog restrukturiranja zatvori fabriku u Barseloni, što će dovesti do gubitka oko 3.000 radnih mesta, objavila je u četvrtak španska vlada. Zatvaranje fabrike u Barseloni će japanskog proizvođača koštati i do milijardu evra, saopštava vlada, tvrdeći da bi ulaganje Nissanu bila jeftinija alternativa. Vlada poziva japanskog proizvođača da razmotri i druge opcije. U januaru je nakon razgovora sa čelnicima Renaulta i Nissana objavila da je sigurnost radnih mesta u fabrici "zagarantovana", podseća Reuters. "Jasno je da žalimo zbog takve odluke", rekao je ministar privrede Nadio Calvino za televiziju TVE, poručivši da...\nBarselona -- Japanski Nisan odlučio je u sklopu globalnog restrukturiranja da zatvori fabriku u Barseloni...To će dovesti do gubitka oko 3.000 radnih mesta, objavila je u četvrtak španska vlada...Zatvaranje fabrike u Barseloni koštaće japanskog proizvođača i do milijardu evra, izvestila je vlada,...


Vašington uveo sankcije tajlandskoj aviokompaniji\nGLOBUS Zbog podrške sirijskom predsjedniku\nNavodi se u saopćenju američkog Ministarstva finansija\nSAD su uvele sankcije tajlandskoj aviokompaniji "Moja aviokompanija", zbog saradnje sa iranskom kompanijom "Mahan air", koju Vašington optužuje za prevoz vojske i namirnica u Siriju, sa ciljem podrške sirijskom predsjedniku Bašaru el Asadu (Bashar al-Assad).\nU saopćenju američkog Ministarstva finansija navodi se da su najnovije sankcije usmjerene ka aviokompaniji sa sjedištem u Bangkoku, dok su izmijenjene sankcije koje su ranije uvedene kompaniji "Mahan putovanja i turizam", čije se sjedište nalazi u Maleziji.\n- Kompanija "Mahan air" nastavlja sa obavljanjem sedmičnih letova uprkos tome što su milioni nedužnih civila u sirijskoj pokrajini Idlib pod prijetnjom neizbježnog napada Asadove Vlade i njenih saveznika Irana i Rusije - navodi se u saopćenju ministra finansija SAD Stivena Mnučina (Steven Mnuchin).\nSankcije su uslijedile nakon što je iz Ankare danas saopćeno da Turska razgovara sa svim stranama umiješanim u sukobe u Siriji, uključujući Iran i Rusiju, sa ciljem sprečavanja ofanzive snaga sirijske Vlade u pokrajini Idlib.\nSankcije SAD Tajland\nRusi tvrde da SAD ne žele kompromis s Moskvom kojim bi izbjegli nametanje dodatnih sankcija


KKR, kupac Telenor Srbija, najavio nova ulaganja | PC Press\nUPDATE: KKR najavio nova ulaganja u Srbiju\n17. april 2018. 18. april 2018. Aleksandar Mirković\nInvesticiona kompanija Kohlberg Kravis Roberts (KKR) većinski vlasnik United Group-a, najavila je nova ulaganja.\nUlaganja u tržište Srbije najavljeno je od strane United Group, kablovskog operatora koji pruža usluge te televizije, interneta, fiksne i mobilne telefonije u jugoistočnoj Evropi. United Group je najavio ulaganje od 293 miliona evra u narednih pet godina. Trenutno oko 2,9 miliona korisnika koriste usluge ove kompanije.\nKKR je preko United Group, u Srbiji vlasnik N1 televizije, portala rsn1info.com, kao i kablovskih operatera SBB, Total TV i NetTV.plus. United Group je izgradila ili iznajmila ukupno oko 15.800 km optičke mreže, ključne za razvoj poslovanja u Srbiji.\nKKR putem United group ulaže 293 miliona dolara u Srbiju\nPrema poslednjoj ekonomskoj prognozi Evropske komisije, ekonomski pokazatelji i trendovi rasta Srbije ostaju snažni, imajući u vidu da će i privatna i državna ulaganja rasti. “Od 2014, kada je KKR kupio United Group, uložili smo 264 miliona evra u Srbiji. KKR-ova namera da investira još 293 miliona evra u narednih pet godina predstavlja izraz poverenja u potencijale Srbije i napredak koji Srbija postiže u pravcu ekonomske reforme i pravnih standarda EU.”, izjavio je Johanes Hut, šef KKR EMEA.\nDragica Pilipović Chaffey, potpredsednica za korporativne poslove United Group, istakla je da će “nova investicija značajno povećati dostupnost visoko kvalitetnih digitalnih usluga koje United Group pruža u Srbiji”.\nKKR ima za cilj da generiše atraktivan povrat investicija za svoje investitore, sledeći strpljiv i disciplinovan princip ulaganja, zapošljavajući ljude koji su vrhunski stručnjaci, podstičući rast i stvarajući vrednost zajedno sa kompanijama iz svog portfolija. Pored kapitala kojim upravlja za svoje investitore, KKR ulaže i sopstveni kapital i pruža finansijska rešenja i investicione mogućnosti kroz svoje poslovanje na tržištu kapitala.\nNenamernom greškom u tekstu je prvobitno pogrešno napisano da je investicioni fond KKR vlasnik Telenor Srbija umesto investicione grupe PPF. Telenor Srbija nema nikakve veze sa United Group niti njihovim ulaganjima. Izvinjavamo se ovom prilikom kompaniji Telenor Srbija.\nTagovi: KKR, N1, SBB, Srbija, ulaganja, united group\n← Veštačka inteligencija stvara nove epizode Kremenkovih\nDa li nejednakost utiče na ekonomski rast? →


Nova Mamićeva zlatna koka: Liverpool i Inter u borbi za fudbalera Dinama, poznata početna cijena – Sport Centar Nova Mamićeva zlatna koka: Liverpool i Inter u borbi za fudbalera Dinama, poznata početna cijena – Sport Centar\nZagrebački Dinamo ima novu zlatnu koku spremnu za veliku prodaju i novi veliki priliv novca. Barcelonino dijete Dani Olmo trebalo bi da bude sledeći veliki projekat Zdravka Mamića.\nFudbaler koji je u Zagreb stigao kao 16-godišnjak poslije odlaska iz čuvene La Masije, postao je redovan u prvom timu Dinama i njegova cijena već počinje da dostiže ozbiljne okvire. Milanovi skauti su ga već gledali, a sada su navodno uključi i Inter i Liverpool, tvrdi Sky.\nMladi krilni ofanzivac ima ličnu želju da ode na Anfield i obuče dres Liverpoola, ali na kraju će vjerovatno biti onako kako kaže Mamić, koji se trenutno nalazi u ‘egzilu’ u našoj državi. Iako nema zvaničnu funkciju u klubu, i dalje vuče sve konce…\nOlmo je u dosadašnjem toku sezone na dvanaest utakmica skupio po tri gola i asistencija.\ndani olmognk dinamo zagrebinterliverpoolzdravko mamic\nHertha na teškom gostovanju: Ibišević predvodi napad, Olmo u početnom sastavu Leipziga\nConte spreman da mu pruži novu šansu: Nainggolan se nakon posudbe vraća u Inter\nPodrška Zdravka Mamića za hercegovački klub: Stiglo deset lopti iz Dinama\nSpalletti se odriče novca koji mu je Inter dužan isplatiti: Želim se vratiti na trenersku klupu


PORTAL KRUG - Uhapšen zbog heroina\nPrevious Article U Lađevcima poginuo vozač automobila\nNext Article U Češkoj uhapšeni navijači iz Kraljeva?\nPripadnici Ministarstva unutrašnjih poslova u Kraljevu uhapsili su N. K. (35) iz Kraljeva, zbog postojanja sumnje da je izvršio krivično delo neovlašćena proizvodnja i stavljanje u promet opojnih droga.\nPolicija je jutros, u Kraljevu, kod osumnjičenog našla 10 paketića sa po oko 2,5 grama heroina, a zatim pretresom stana osumnjičenog u Mataruškoj Banji, još jedan paketić sa oko 6,3 grama ove droge.\nPo nalogu zamenika višeg javnog tužioca, osumnjičenom je određeno zadržavanje do 48 sati nakon čega će, uz krivičnu prijavu, biti priveden tužilaštvu u Kraljevu, navodi se u saopštenju kraljevačke policije.\nKraljevo\tportal krug\thronika\tkraljevacka policija\theroin\tdroga\nPost on: 02/14/2019 21:20:46\nOvakve bi trebalo tretirati kao ubice i kao takvima im i suditi i osuditi.\nGost - Brat lood\nPost on: 02/21/2019 20:01:54\nTaj dečko je radio kod nas na gradilištu i niko nije sumnjao da bi mogo da uradi nešto tako jer je sav smesan. Ko bi reko izgled može da vara\nIme: Brat lood


U julu 30 prijava protiv turističkih agencija\nBeta 28. jula 2015. 14:25\nTuristički inspektori primili su od 1. do 23. jula 30 prijava građana protiv turističkih agencija, koje su se najviše odnosile na neispunjavanje uslugakoje su agencije nudile, rečeno je agenciji Beta u Ministarstvu trgovine, turizma i telekomunikacija.\nKako je naglašeno, u julu ove godine podneto je manje prijava nego u istom mesecu prošle godine kada su stigle 84 prijave.\nKao i predhodnih godina, u najvećem broju prijava nezadovoljni građani ukazuju da je nivo komfora manji nego što je ugovoren, zatim na kategoriju smeštaja, ali i na nedostatak programom utvrđenih sadržaja kao i veću na udaljenost od plaže, kazali su u Sektoru turističke inspekcije.\nKorisnici aranžmana uglavnom su se žalili jer u smeštaju nije bilo klime, mini bara, ili na opremu sobe neodgovarajućeg standarada, na nedostatak bazena, igrališta za decu, da plaža nije peščana, da su vodiči nestručni i neljubazni, zbog loše higijene, buke ili oskudnog jelovnika.\nDeo prijava podnet je i zbog nepotpunih ili nepreciznih opštih uslova putovanja i programa putovanja, a odnose se na slučajeve kada putnik odustane od puta zbog bolesti ili agencija otkaže aranžman.\n„U 37 slučajeva inspektori su pomogli u postizanju dogovora između agencije i putnika, pa je putnicima na ime neizvršenih ili delimično izvršenih usluga iz programa putovanja vraćeno oko dva miliona dinara“, rekli su Ministarstvu trgovine, turizma i telekomunikacija.


VESTI – Pro mobile.rs\nSvaki od deset najprodavanijih automobila u istoriji bio je u svoje vreme i apsolutni hit na tržištu. Zasluženo prvo mesto sa čak 36 miliona prodatih primeraka uverljivo drži Toyota Corolla, ali taj broj nije konačan pošto se ovaj model još uvek nalazi u ponudi. Identična situacija je prisutna i kod Fordovog pikap vozila, čija dvanaesta […]\nPrema novom Zakonu o saobraćaju, koji stupa na snagu 10. decembra 2009. godine svi vozači motornih vozila, vlasnici polisa autoodgovornosti, dužni su da u vozilu imaju primerak Evropskog izveštaja o saobraćajnoj nezgodi i da ga pokažu na zahtev ovlašćenog službenog lica. 1. Šta je Evropski izveštaj i gde ga mogu preuzeti? U skladu sa novim […]\nKazneni poeni će se dobijati u zavisnosti od prekršaja od 2 do 17. Negativni poeni za prekršaje ostaju u evidenciji dve godine a u slučaju da vožač sakupi 18 poena oduzima mu se dozvola i da bi je dobio ponovo mora da isplati sve kazne, izdrži kaznu koju mu propiše sud a zatim da ide […]\nwww.promobile.rs je sajt koji se bavi prodajom polovnih i novih vozila. U toku je promo period za vreme koga možete postaviti oglas za prodaju polovnih vozila potpuno besplatno. Da bi Vam olakšali postavljanje oglasa i samim tim da bi se što prijatnije osećali na promobile, sajt smo organizovali u četiri glavna nivoa (početna, pretraga, infomanija, testmanija, pomoć), dva pomoćna (prava […]


VRAĆA IM SE KOSOVO! Katalonija traži nezavisnost od Španije, sledeća je GRČKA!\nTenzije između Katalonije i ostatka Španije dostigle su tačku ključanja u nedelji uoči referenduma o nezavisnosti, a posledice trenutnih dešavanja niko ne može da predvidi.\nBivši premijer Felipe Gonsales, koji je vodio vladu 14 godina, rekao je da je ovo situacija koja ga je najviše zabrinula u poslednje četiri decenije i ocenio da je reč o “dramatičnoj državnoj krizi”.\nVlada u Madridu katalonski referendum najavljen za 1. oktobar smatra neustavnim, pa je preduzela oštre mere da ga onemogući: konfiskovala je glasačke kutije i milion listića, uhapsila 14 zvaničnika iz Generalitata de Katalunje (vlade), pretresala kuće separatista i poslala pripadnike Civilne garde na sva ona mesta koja bi mogla da posluže kao birališta.\nIstovremeno, katalonske vlasti nastavile su sa pripremama glasanja za koje se još uvek ne zna da li će se ili kako održati, a lokalni aktivisti izjavili su za Blumberg da je 6.000 glasačkih kutija smešteno na tajne lokacije. Katalonci se pozivaju na zakon usvojen u septembru kojim je otvoren put za održavanje referenduma, iako ga je Ustavni sud Španije proglasio nelegalnim.\nNa ulice Barselone sredinom prošle nedelje izašlo je 40.000 ljudi revoltiranih represijom saveznih vlasti, a podršku glasanju dao je i fudbalski klub Barselona izjasnivši se za odbranu “demokratije, slobode govora i samoopredeljenja”.


U Industrijskoj zoni „ Celpak“u Prijedoru izvršena je ugradnja donjeg nosivog sloja asfalta saobraćajnice „C-106“ što je projekat Grada Prijedora čija je vrijednost 843 998,52 KM. Projekat finansira Vlada Republike Srpske.\nShodno vremenskim prilikama, očekuje se ugradnja gornjeg, habajućeg, sloja asfalta i postavljanje horizontalne signalizacije i konačan završetakr radova na ovoj saobraćajnici.\nRiječ je o saobraćajnici dužine 310 metara i širine 8 metara sa dva trotoara i pratećom infrastrukturom (fekalna kanalizacija, oborinska kanalizacija, hidrantska mreža, rasvjeta, i srednjenaponski vod).\nSaobraćajnica prolazi kraj, uglavnom, stranih preduzeća koja zapošljavaju oko dvije stotine radnika u ovoj industrijskoj zoni. NJena izgradnja puno će značiti svima njima jer se radi o uređenju kanalizacije i pristupnih puteva do svake od njih i time će trajno biti riješeni problemi ovih investitora\nKonačna realizacija ovog projekta značiće mnogo preduzetnicima , ali i radnicima koji ovom saobraćajnicom dolaze na posao.


UHAPŠENOM SRBINU ODREĐENO POLICIJSKO ZADRŽAVANjE OD 48 ČASOVA | SRNA\nPRIŠTINA, 21. JULA /SRNA/ - Goranu Stanišiću, raseljenom Srbinu iz sela Slovinje kod Lipljana, koji je uhapšen zbog navodnog ratnog zločina, određeno je policijsko zadržavanje u trajanje od 48 časova, rekao je Srni njegov advokat Miro Delević.\n"U narednih 48 časova biće održana sednica Sudskog veća Posebnog suda na kojoj će biti razmotren zahtev Specijalnog tužioca da Stanišiću bude određen jednomesečni pritvor", naveo je Delević.\nDelević je izrazio bojazan da će Stanišiću biti određen jednomjesečni pritvor, ali će više detalja moći da iznese nakon što dobije pisane ili usmene odgovore na pitanje zašto je uhapšen.\nOn je podsjetio da je Stanišić, privremeno nastanjen u Mladenovcu, uhapšen na juče na administartivnom prelazu Jarinje na putu Raška-Leposavić kada je s bolesnom majkom krenuo da posjeti sestru, koja živi u selu Gornja Gušterica kod Lipljana.\nSrpski nacionalni forum /SNF/ ocijenio je da je hapšenje Stanišića poruka Srbima da nisu dobrodošli.\nSNF je ukazao na nedopustiv pritisak na Srbe koji se ogleda u permanentnoj prijetnji hapšenjima na administrativnim prelazima, pod izgovorom da su 1999. godine činili ratne zločine.\nIz SNF-a podsjećaju da je Zoran Đokić iz Peći, uhapšen 2. februara 2019. godine, mjesecima alarmirao srpsku i svjetsku javnost da njegovo hapšenje nije izdvojen slučaj već da se radi o izazivanju straha za bezbjednost svih Srba sa Kosmeta, naročito protjeranih, jer se tako želi spriječiti njihov povratak.\nIz SNF-a su upitali vlasti u Srbiji šta namjeravaju da urade povodom ovog hapšenja, a kosovske vlasti da li floskulom o multietničkom i multikulturalnom društvu samo zamazuju oči međunarodnoj zajednici ili imaju snage da takvo društvo grade.\n"Potrebna je ozbiljna i hitna diplomatska akcija, kako u Savjetu bezbjednosti UN i u EU, tako i kod velikih sila koje su garantovale slobodno i multietničko društvo na Kosovu i Metohiji", smatraju u SNF-u.\nVUKANOVIĆ I TRIVIĆEVA DANAS NA KONFERENCIJI ZA NOVINARE


Kragujevac domaćin finalnog turnira Kupa Srbije za juniore - Vaterpolo vesti\nPočetna » Mlađe kategorije » Kragujevac domaćin finalnog turnira Kupa Srbije za juniore\nKragujevac domaćin finalnog turnira Kupa Srbije za juniore\nOvog vikenda, 6. i 7. februara, u Kragujevcu će biti održan finalni turnir Kupa Srbije za juniore, odnosno igrače rođene 2001. godine i kasnije, a za trofej će se boriti osam ekipa.\nU jednoj grupi se nalaze Radnički, Crvena zvezda, Novi Beograd i Spartak Prozivka, dok su u drugoj beogradski timovi Partizan i Stari grad, te Proleter iz Zrenjanina i Valis iz Valjeva.\nOba dana turnira igraće se po četiri utakmice u prepodnevnim i popodnevnim terminima. Po završetku grupne faze, u nedelju popodne igraće se mečevi za plasman. Pobednici grupa boriće se za trofej, drugoplasirani za bronzu, trećeplasirani za peto mesto, a četvrtoplasirani za sedmo.\nZbog aktuelne epidemiološke situacije i važećih mera, utakmice će se igrati bez prisustva publike.


Bez približavanja stavova okončan je u subotu u Briselu prvi dan prvog postdejtonskog sastanka bosanskohercegovačkih političara na temu promene Ustava Bosne i Hercegovine.\nBošnjak Sulejman Tihić se založio za jačanje centralnih vlasti, Srbin Dragan Čavić je rekao da je opstanak Republike Srpske "temeljni uslov" za razgovore, a Hrvat, Dragan Čović je izjavio da se protivi "kozmetičkim promenama ustava BiH jer su one uvek do sada bile na štetu hrvatskog naroda" i da se "ne sme dogoditi da ostanu dva entiteta, Republika Srpska i Federacija BiH, s obzirom da su Hrvati u njoj građani drugog i trećeg reda".\nOli Ren (Olli Rehn), komesar Evropske unije za proširenje je na početku skupa kojem prisustvuju predstavnici osam parlamentarnih stranaka izjavio među ostalim da u evropske integracije Bosna i Hercegovina može da uđe samo kao funkcionalna i sređena država. "Deset godina nakon Dejtona vreme je da Bosna i Hercegovina od izgradnje mira krene prema izgradnji države", rekao je Oli Ren.\nSerija sastanaka koja bi trebalo da traje do utorka zatvorena je za javnost.\nPredlogom ustavnih promena koje je sačinio američki Institut za mir predviđeno je među ostalim: uvođenje institucije predsednika umesto sadašnjeg predsedništva, ili predsednik i dva potpredsednika koji bi se smenjivali svakih 16 meseci i uvođenje funkcije premijera.\nNeki britanski i američki mediji su objavili protekle sedmice da su predlogom značajno ograničena sadašnja ovlašćenja entiteta, i da je prednost bila data zaštiti građanskih, a ne nacionalnih prava.


Njemačka nazvala prekide u isporuci ruskog gasa napadom - PV Informer Njemačka nazvala prekide u isporuci ruskog gasa napadom - PV Informer\nNjemačka nazvala prekide u isporuci ruskog gasa napadom\n5 dana pre 118 pregleda Izvor: slobodnaevropa.org\nSmanjenje isporuke gasa Evropi ruskog energetskog giganta Gasproma predstavlja „napad na nas“, rekao je nemački ministar ekonomije u utorak, 21. juna.\n„Smanjenje isporuke gasa gasovodom Severni tok 1 je napad na nas, ekonomski napad na nas“, rekao je ministar ekonomije Robert Habek u govoru na nemačkoj industrijskoj konferenciji, javlja agencija Frans pres (AFP).\nGasprom je prošle nedelje saopštio da će smanjiti isporuke goriva Nemačkoj preko gasovoda zbog odloženih popravki, dok je nemačka vlada tu odluku nazvala „političkom“.\nKao rezultat smanjenja, Nemačka, Austrija i Holandija su odlučile da ponovo aktiviraju elektrane na ugalj kako bi smanjile potrošnju gasa.\nNemačka je takođe naložila punjenje rezervi gasa do 90 odsto uoči zime, kako bi se zaštitila od daljeg smanjenja snabdevanja.\n„Kada uđemo u zimu sa polupunim zalihama gasa, a slavine su zatvorene, onda govorimo o teškoj ekonomskoj krizi u Nemačkoj“, rekao je Habek.\nTrenutno je nemački kapacitet skladišta gasa popunjen nešto ispod 60 odsto.\n„Videli smo ovaj obrazac više puta“, rekao je Habek na konferenciji.\nDodao je da je predsednik Rusije Vladimir Putin pokušao da „napravi haos“ na evropskim tržištima gasa prekidom snabdevanja Poljskoj i Bugarskoj među drugim evropskim zemljama, rekao je ministar.\nHabek je pozvao na „diverzifikaciju“ dobavljača sirovina i energije kako bi se postiglo „malo nezavisnosti od zlonamernih namera svetskih diktatora“.\nNemačka je imala „sistemsko rivalstvo” sa Rusijom i Kinom, rekao je ministar. Kina je bila „veliko tržište“, rekao je Habek, ali je pozvao industriju da koristi trgovinu za promovisanje „naših vrednosti“.\nRusija je počela da ograničava isporuke gasa zemljama koje odbijaju da ih plate u rubljama, nakon što su zemlje EU uvele sankcije Moskvi zbog invazije na Ukrajinu 24. februara.


OVO JE DNO DNA! - SNS dovukla botove na otvaranje IKEA da aplaudiraju Vučiću\nOVO JE DNO DNA! – SNS dovukla botove na otvaranje IKEA da aplaudiraju Vučiću\nOtvaranje zvanično prve filijale IDEA kompanije iz Švedske mnoge je navela na izlive besa i čuđenja.\nNaime, mnogi su primetili da su gotovo svi vodeći mediji u Srbiji agresivno širi nekakvu euforiju kao da se otvara svemirska stanica a ne poveći salon nameštaja u kojima se mogu kupiti i drvene kutlače i štipaljke za veš.\nNaravno, Dnevni Žurnal se pozabavio ovom temom i saznali smo o čemu je sve reč.\nNaime, kompanija IKEA izdvojila je između 2 i 5 miliona evra u svrhe promocije i reklamiranja. Novac je otišao gotovo svim novinama i vodećim sajtovima tih štampanih izdanja, pa čak i Kuriru.\nIKEA smatra da sam start prodaje mora biti porpilično agresivan i da se kupcima u glavu mora urezati brend IKEA, sličnu stvar radila je i kompanija Apple tokom 2004. godine. A čuveni STIV DŽOBS je rekao: Kupci ne znaju šta žele dok im mi to ne kažemo.\nPrema našim saznanjima, takođe SNS je organizovala nekoliko autobusa svojih pristalica i aktivista sa teritorije Beograda na svečano otvaranje, kako bi masa ljudi dodatno delovala primamljivo za medije ali i kako bi aplaudirali Vučićevom govoru.\nNAPOMENA: Zabranjeno preuzimanje teksta i informacija bez prethodne dozvole redakcije Dnevnog Žurnala


Datum kreiranja četvrtak, 21 septembar 2017 06:09\nValjevski rvači su nakon letnje pauze startovali sa takmičenjima, a prethodni vikend bio je u znaku međunarodnih nastupa, pošto je seniorska ekipa Mladosti nastupila na međunarodnom turniru u Slovačkoj, dok je Marko Jovanović kao trener sa reprezentacijom boravio u Belorusiji.\nU slovačkoj Prievidzi po 45. put održan je tradicionalni međunarodni turnir u slobodnom stilu, koji je ove godine okupio čak 220 rvača iz 11 zemalja, a zapažen nastup imali su i rvači valjevske Mladosti koji su osvojili tri bronze. Odličja su osvojili Vuk Lekić (-97kg), Ilija Lazarević (-74kg), kao i Slavica Branković (-62kg) u ženskoj konkurenciji. Nastupili su još i Bojan Marić, Strahinja Đermanović, Lazar Gavrilović i Sanja Lukić, ali nisu uspeli da osvoje medalje. Valjevski rvači su se takmičili u seniorskom uzrastu, a ako se zna da je naš najiskusniji takmičar bio dvadesetogodišnji Vuk Lekić, onda su tri medalje na ovako jakom turniru veliki uspeh, ali i veliko iskustvo za mladu ekipu kojoj je ovo bila odlična provera pred start ligaškog dela takmičenja narednog meseca.\nPredsednik kluba Dušan Arsenijević obavio je niz razgovora sa predstavnicima slovačkog grada, te je najavjena mogućnost proširenja saradnje i posete slovačkih rvača Valjevu. Saradnja sa rvačkim klubom iz Prievidze traje već 6 godina, na šta su oba kluba veoma ponosna.\nTrener Marko Jovanović sa reprezentacijom je boravio u Belorusiji, gde naši takmičari na prestižnom turniru „Medved kup“ nisu uspeli da dođu do medalje, ali su ostavili dobar utisak.\nValjevski rvači nastavljaju sa treninzima u prostorijama Mesne zajednice „Nada Purić“, i spremno dočekuju ligu koja startuje sredinom oktobra. Već ovog vikenda Valjevce očekuje nastup na međunarodnom turniru u Mladenovcu, kada će biti održan Liga odbor i određen raspored takmičenja. U prelaznom roku Mladost nije dovodila pojačanja, već će nastupiti sa svojim snagama, u cilju afirmacije mladih rvača, što se pokazalo kao pravi potez prethodne sezone, i iznedrilo nekoliko reprezentativaca u valjevskim redovima.


U polugodišnjem izvještaju Svjetske banke za zemlje jugoistočne Evrope navodi se da je Makedonija u prošloj godini sa porastom ekonomije od 3,7 odsto imala najvišu stopu rasta u regionu.\nNa taj rast je uticao javni sektor i izvoz stranih kompanija koje rade u slobodnim zonama, a porast BDP se preslikava i na otvaranje novih radnih mjesta u privatnom sektoru.\n“Makedonija je sprovodila reforme i evidentno je bilo pomjeranja ka rastu koji pokreću investicije. No sada, sa političkom neizvijesnošću, ponovo se gleda preokret i rast pokreće javna potrošnja”, ocijenila je regionalni direktor u Svjetskoj banci Helen Goldstin.\nNajveći rizik za dalji makedonski ekonomski rast je politička nesigurnost, koja, kako je istaknuto na predstavljanju izvještaja Svjetske banke, mora da se prevaziđe.\nPrema Svjetskoj banci, glavni izazovi Makedonije su riješavanje političke krize, produžavanje strukturnih reformi i smanjivanje fiskalnog deficita. Veliki rizik za makedonsku ekonomiju, pored političke, predstavlja i izbjeglička kriza.\nRedovni polugošinji izvještaj Sjvetske banke za jugoistočnu Evropu predstavljen je istovremeno, preko video linka, u svim glavnim gradovima u regionu, u Beogradu, Sarajevu, Podgorici, Skoplju i Tirani. Beta\nTagovi: ekonomski rastizvjestajmakedonijasvjetska banka


Pojedine kritike EP za Brnabić su „u domenu zabave“ a Vučić smatra da afera nema – evropro info\nEvropski parlament pripremio je Izveštaj o napretku Srbije koji bi sledeće nedelje trebalo da bude i usvojen. Među amandmanima koji su na njega podneti našao se i poziv Srbiji da postigne uverljivije rezultate u borbi protiv korupcije i organizovanog kriminala, kao i da razreši afere “Krušik”, “Jovanjica” i “Telekom Srbija”. Predsednik Srbije Aleksandar Vučić na to kaže da afera nema, kao i da se ne može politički profit ostvarivati lažima.\nNi u slučaju „Telekom“ predsednik ne vidi problem i razlog za opomenu, već konstatuje – prošlo je vreme razaranja tog preduzeća.\n„Sad kad „Telekom“ više nije džak za udaranje, kada „Telekom“ više ne može da bude razaran i uništavan, e onda je problem u „Telekomu…“\nTags: Aleksandar Vučić, Evropski parlament, Izveštaj EP


Njemačka /Historijski samit: Kakva je budućnost dizelaša / Radio Sarajevo\n02. 08. 2017. u 20:42:00 Fena\nPredstavnici politike i njemačke automobilske industrije postigli su u srijedu na tzv. 'dizel samitu' u Berlinu sporazum o mjerama smanjenja štetnih ispušnih plinova kod automobila s motorima na dizel pogon.\n"Automobilska industrija se obavezala na promjenu softvera na 5,3 miliona automobila i to na vlastiti trošak", rekao je poslije sastanka ministar prometa Alexander Dobrindt.\nU isto vrijeme predstavnici savezne vlade, gradova i općina s jedne te Udruga njemačke automobilske industrije (VDA) s druge strane su se obavezali da će uplatiti po 250 miliona eura u fond koji će gradovima koji su najopterećeniji emisijama štetnim plinova omogućiti razvoj "alternativnih prometnih sistema", i poboljšanja javnog prijevoza čime bi se vozače privoljelo na odlazak na posao javnim prijevoznim sredstvima.\nUdruga njemačke automobilske industrije (VDA) je saopćila da će nakon poboljšanja softvera u pogođenim automobilima emisije dušikovih oksida, zbog kojih automobilima na dizel pogon u Njemačkoj prijeti zabrana, biti smanjena do te mjere da "zabrane neće biti potrebne".\nBMW je svojim mušterijama koji voze automobile s ekološkom plaketom 4 i niže ponudio "ekološku premiju" u visini od 2.000 eura.\nTagovi: Njemačka saobraćaj Opel zagađenje Volkswagen Ford\nFrancuski plan / Zabraniti prodaju automobila koje pokreću dizel i benzin\nBroj raste / Električni automobili osvojit će svijet i spasiti ga od zagađenja


Ministarstvo saobraćaja: "CarGo" radi nezakonito, blokada Beograda nije rešenje VIDEO\n"Uzimamo stvar u svoje ruke, više nećemo tražiti rešenje kroz institucije".\n01.10.2019. - 11:41h\nTo je jedna od poruka koju su juče ispred zgrade Vlade Srbije poslali taksisti. Najavljuju, radikalizaciju protesta.\nDa li se gradski problem ponovo vraća u dvorište države istražuje Prva TV.\nKo i kako može da obuzda prevoznike i do kada će Beograđani biti taoci sukobljenih interesnih grupa, za Prva TV govori Saša Stojanović, pomoćnik ministra građevinarstva, saobraćaja i infrastrukture, zadužen za drumski saobraćaj.\n"Zakon o prevozu putnika u drumskom saobraćaju prošao je sve instance – odobrila ga je premijerka, usvojen je na Vladi i u parlamentu i potpisao ga je predsednik Republike. U praksi imamo nepoštovanje tog zakona, drsko ponašanje i agresivnu kampanju jednog udruženja da zakon neće poštovati i da će raditi kako sami žele", izjavio je Saša Stojanović.\nStojanović je, gostujući u jutarnjem programu TV Prva, istakao da je ovo ministarstvo preduzelo sve u okviru svojih nadležnosti, da je uspostavilo pravni okvir, ali da detaljnije odluke donose lokalne samouprave pojedinačno.\n"Svaka samouprava zna svoje potrebe i u skladu sa tim propisuje mere kako bi grad mogao da funkcioniše. Za sprovođenje Zakona o prevozu putnika nadležni su grad, policija i komunalna policija, kojoj smo u okviru ovog zakona dali dodatna ovlaščenja, znajući da grad nema dovoljne kapacitete u inspekcijskom nadzoru, da mogu da sankcionišu svaki vid nelegalnog prevoza", rekao je on.\nPomoćnik ministarke Zorane Mihajlović rekao je da u svakoj radnoj grupi za izradu ili izmenu zakona učestvuju i predstavnici privrede, ali da se nikada niko ispred "CarGo2" nije prijavio da učestvuje u radu radne grupe za izmenu Zakona o prevozu putnika.\n"Od 2014. godine mi se bavimo uređivanjem prevoza putnika. Nikada nikavu inicijativu za uvođenje novog oblika prevoza nismo dobili. "CarGo" radi nezakonito i nelegalno obavlja svoju delatnost, kršeći pri tome ne samo Zakon o prevozu putnika, već i Zakon o udruženjima. Ministarstvo je protiv njih podnelo krivičnu prijavu", rekao je Stojanović.\nOn je dodao da blokada grada nije rešenje i da su taskisti pribegli ekstremnom obliku protesta, iako je Ministarstvo saobraćaja od njih tražilo da to ne čine.\n"Kako bismo rešili ovaj problem formirali smo i posebnu radnu grupu koju čine predstavnici nadležnih institucija, između ostalih i MUP, Poreska uprava, inspekcijski organi, Ministarstvo državne uprave i lokalne samouprave, i propisali mere koje gradski organi treba da primenjuju kako bi se zakon uspešno sprovodio", rekao je Stojanović.\nPrva TV zvala je i predstavnike grada, koje taksisti optužuju za nesprovođenje zakona, ali se nisu oni odazvali pozivu da gostuju u jutarnjem programu.\nBogdan Bogdanović "poslao" Kokoškova u Fener


Deponija pored same saobraćajnice u naselju Zagrad | Trend Radio Velika Kladuša\nDeponija pored same saobraćajnice u naselju Zagrad\nNa putnoj komunikaciji Velikoj Kladuša-Zagrad već izvjesno vrijeme se depunuju velike količine građevinskog i ostalog otpada koji u znatnoj mjeri zagađuje okoliš, ugrožava zemljište kao i obližnje vodotoke. „Ova deponija se nalazi na državnom zemljištu čiji je vlasnik JU Direkcija regionalnih cesta USK, koja nije reagirala na brojna upozorenja i pisane dokumente koju su uputili građani ovog velikokladuškog naselja“, rekao nam je Amir Kajtezović mještanin. Od Kajtezovića smo dobili informaciju da je podignuta krivična prijava od strane njega, protiv Direkcije regionalnih cesta kao i NN počinioca. Pored tužilaštva po ovom predmetu se traži i postupanje nadležnog Općinskog komunalno-vodnog inspektora u čijoj je nadležnosti navedeni lokalitet. Kajtezović nam je rekao da ga je komunalni inspektor obavijestio da je uputio dopis prema direkciji, međutim nije bilo konkretne reakcije.\nOno u što smo se mogli uvjeriti na osnovu dostavljenih fotografija, jeste da u vremenu pandemije koronavirusa, imamo deponiju pored saobraćajnice u naselju u kojem se nalaze brojni stambeni objekti. U vremenu kada se na svakom mediju govori o potrebi održavanja lične higijene, pranju ruku, mi imamo situaciju da se nepuna 2 km od centra grada nalazi deponija, da na to niko ne reagira kao da se to dešava negdje gdje nas se to ne tiče.


Tramp se preko leđa Sirije udvara „jastrebovima” - Sputnjik Srbija\n07:23 20.05.2017 Preuzmite kraći link\n„Ovaj napad SAD nije prvi, do sada su već bombardovali sirijske snage u Dejr el Zoru i Idlibu. Iako oni ovaj napad pravdaju time da su se snage zvaničnog Damaska suviše približile američkim instruktorima i borcima koje oni podržavaju, ono što je posledica ovog akta jeste to što svim ovim napadima SAD zapravo ruše kredibilitet Rusije kao zaštitnika Sirije i neba nad tom zemljom. Amerika zapravo pokušava da vidi gde su granice pristojnosti i izdržljivosti Moskve“, kaže Gajić.\n„Ukoliko do njihovog odgovora dođe i ako bude oboren neki američki ili izraelski avion, opet ćemo se naći na ivici šireg sukoba od ovog koji trenutno imamo“, upozorava Gajić.\n„U Americi se još pre nego je Tramp stupio na vlast vodila kampanja o vezama Trampa i Moskve. Ti navodi su u početku bili stidljivi, a sada je ta propaganda dostigla strašne razmere. Zato je moguće da je Tramp doveden u situaciju da dokazuje svoj tvrd stav prema Rusiji, pre svega pred neookonzervativcima, ’jastrebovima‘ iz svoje stranke, ali i pred celokupnim američkim javnim mnjenjem. To nije fenomen koji vidimo prvi put jer u Americi je uvek lako desničarima da naprave neki avangardni ’levi‘ potez, i obrnuto. Setimo se kako je Niksonova republikanska administracija, kada je ključni čovek u njoj bio Henri Kisindžer, napravila veliki zaokret prema Kini“, podseća Gajić.\n„Kada je reč o poslednjem napadu Amerikanaca na Asadovu vojsku u Siriji, situacija još nije do kraja jasna, ali u svakom slučaju, nju bi trebalo posmatrati u kontekstu nagle promene Trampovih stavova povodom Sirije. Do toga je došlo pod pritiskom uglednih republikanaca koji insistiraju na tome da Tramp bude veoma čvrst prema Asadu. Što se tiče slanja brodova ka Korejskom poluostrvu, to je demonstracija sile, a Tramp time poručuje da će SAD pažljivo pratiti situaciju oko Severne Koreje, čak i nauštrb interesa Kine, što dokazuje incident sa presretanjem američkog osmatračkog aviona iznad Istočnog kineskog mora.\nKako kaže, sada kada se vodi istraga o „ruskom tragu“, za Trampa je veoma važno da pokaže svojim biračima da je samostalan i nezavisan predsednik koji ima strategiju.\n„To se tiče ne samo Sirije i Severne Koreje, već i Saudijske Arabije, sa kojom Tramp, za razliku od prethodnog predsednika, planira da razvija veoma dobru saradnju. Naravno da nije u redu kada neko sakuplja političke poene tako što dodatno destabilizuje ionako trusna područja, ali šta da radimo, to je deo savremenog političkog života“, zaključuje Kubiškin za Sputnjik.\njastrebovi, Sirija, Donald Tramp


Osim za biljnu proizvodnju subvencije i za male traktore (SRB)\n“Svim poljoprivrednicima biće isplaćeni podsticaji za biljnu proizvodnju, kao i subvencije za nabavku malih traktora”, kažu u Upravi za agrarna plaćanja. Direktorka Uprave za agrarna plaćanja Biljana Petrović rekla je za TV Prva da je do sada podneto 175.000 zahteva za podsticaje za biljnu proizvodnju, a da se svake godine prijavi oko 282.000 poljoprivrednika. Vest u celosti možete pročitati OVDE. […]\nKategorija: Subvencije Tagovi: biljna proizvodnja, traktori, Uprava za agrarna plaćanja, vesti\nMinistarstvo poljoprivrede, vodoprivrede i šumarstva donelo je Pravilnik o korišćenju podsticaja za organsku stočarsku proizvodnju. Ovim pravilnikom bliže se propisuju vrste podsticaja za organsku stočarsku proizvodnju, uslovi, način ostvarivanja prava na podsticaje, obrasci zahteva za ostvarivanje prava na podsticaje i maksimalan iznos podsticaja po korisniku i po vrsti pojedine mere. Podsticaji za organsku stočarsku proizvodnju obuhvataju sledeće vrste podsticaja u […]


• Da li osećate strah pre nego što nekome u životu kažete da ste doneli odluku o nečemu?\n• Da li menjate svoje postupke na osnovu straha od reakcije drugog?\n• Možete li da identifikujete stvari u vašem životu koje vam je žao što ste uradili ili što niste, shvativši da se ne slaže sa onim što ste želeli?\n• Da li se borite sa postavljanjem granica drugim ljudima, direktnim ili istinitim komuniciranjem?\n• Da li nehotice lažete ili izostavljate istinu kada razgovarate s nekim, zbog straha od njihovog odgovora ili mišljenja?\n• Da li dopuštate da tuđe mišljenje diktira izbore koje donesete?


Video sadržaj koji je plasiran na društvenoj mreži traje 45 sekundi, a na njemu se vidi Nikola, a čuje se i njegov glas, kao i glas osobe koja se nalazi se druge strane kamere. Korisnici društvenih mreža odmah su u velikom broju počeli da komentarišu pomenuti snimak, a jedan od njih kroz šalu se obratio Kaliniću "savetom" da ne snima lice sledeći put kada bude bio pred kamerom.\n- Hahahahaha, šta da se radi, ko hoće da čestita, neka čestita - odgovorio je Nikola Kalinić.\nOdgovor Nikole Kalinića\n- Ukrali su mi telefon pre šest meseci. Slika je stara nekoliko godina, izbrisao sam je još ranije iz telefona, ali je verovatno ostala na "Icloud-u". Razmenjivao sam je sa tadašnjom devojkom, a sada ne mogu da verujem da to ljudi rade i da se šeruje na društvenim mrežama. Prijaviću ceo slučaj policiji - rekao je Štefanek za “Blic”.


Istinomer - Politička karijera Branka Ružića\nPočetna Članci Amnezija Timeline Politička karijera Branka Ružića\nPolitička karijera Branka Ružića\nIzuzetno dinamičnu političku karijeru funkcioner Socijalističke partije Srbije Branko Ružić započeo je 1996. godine, kada je postao član SPS, a marta 2000. je izabran za predsednika Mladih socijalista Srbije. Kasnije je član svih rukovodstava Socijalističke partije Srbije do danas. U ovom pregledu pratimo Ružićevu karijeru počev od 2001. godine.\nNa koji način je Ružić plovio često uzburkanim političkom vodama Srbije, na koga se oslanjao i kako je uvek uspevao da izabere pobedničku stranu i postane jedan od nezaobilaznih činilaca naše političke stvarnosti predstavljeno je kroz Ružićeve izjave, intervjue i javne nastupe.\nOd odbrane Miloševića i napada na Haški tribunal, do podrške Paradi ponosa i održavanja stanja latentnog sukoba sa Aleksandrom Vučićem i njegovom SNS, posebno sa Zoranom Mihajlović i Aleksandrom Vulinom, čini se da je Ružić imao uspešnu taktiku kako da politički kapitalizuje sposobnost česte reviziije stavova.\nU ovom pregledu uspona Branka Ružića posebno se ističe epizoda o vojnom roku, koja dosta slikovito opisuje kakve sve privilegije sebi mogu da obezbede pripadnici naše političke elite.\nNaslovna fotografija: TV Fonet\n[ISPRAVKA, 21.4.2017]: U podnaslovu je prethodno pisalo da karijeru Branka Ružića pratimo od 2001. godine, kada se nakon petooktobarskih promena priključio socijalistima i postao predsednik podmlatka ove političke organizacije, iako se SPS-u priključio 1996. godine, a predsednik Mladih socijalista Srbije postao u martu 2000.\nBranko RužićSPSSlobodan MiloševićAleksandar VučićAleksandar Vulin\nPeconi - od Surčinskog klana do uspešnog biznismena


Mediji: Nema produžetka raspusta u Vojvodini - 13.01.2022, Sputnik Srbija\nMediji: Nema produžetka raspusta u Vojvodini\nOsnovci u Vojvodini od ponedeljka se vraćaju u škole, nezvanično saznaje "Blic". 13.01.2022, Sputnik Srbija\nTim za škole, čija zvanična odluka će biti saopštena sutra, preporučiće da raspust ne bude produžen, kao i da se nastava za osnovce ne odvija onlajn.Kako taj list nezvanično saznaje, što se tiče srednjoškolaca na teritoriji Vojvodine, nastava će se odvijati po kombinovanom modelu, dan za danom, a učenici će biti podeljeni u dve grupe.Što se centralne Srbije tiče, juče je pomoćnik ministra prosvete za Tv Prva rekao da će se ta odluka doneti sledeće sedmice u četvrtak, ali je takođe naglasio da će se Ministarstvo zalagati da se raspust ne produžava.\nsrbija, vojvodina, društvo\n© Sputnik / Ivana AntićŠkola, đaci, učenici\nOsnovci u Vojvodini od ponedeljka se vraćaju u škole, nezvanično saznaje "Blic".\nTim za škole, čija zvanična odluka će biti saopštena sutra, preporučiće da raspust ne bude produžen, kao i da se nastava za osnovce ne odvija onlajn.\nKako taj list nezvanično saznaje, što se tiče srednjoškolaca na teritoriji Vojvodine, nastava će se odvijati po kombinovanom modelu, dan za danom, a učenici će biti podeljeni u dve grupe.\nŠto se centralne Srbije tiče, juče je pomoćnik ministra prosvete za Tv Prva rekao da će se ta odluka doneti sledeće sedmice u četvrtak, ali je takođe naglasio da će se Ministarstvo zalagati da se raspust ne produžava.


Ivanić: Niko ne treba da se meša u izbore u BiH, pa ni Srbija\nSrpski član Predsedništva Bosne i Hercegovine Mladen Ivanić ponovio je danas da niko sa strane ne treba da se meša u izbore u toj zemlji, pa ni Srbija.\nIvanić je rekao da ne želi da komentariše izjave predsednika Srbije Aleksandra Vučića o mešanju stranaca u izbore u BiH dok, kako je kazao, ne vidi dokaze o tome.\n"Neću da komentarišem političare izvan ovog prostora, ovo je naša politička bitka. Ja nemam dokaze da se iko meša. Voleo bih da neko drugi kaže da ih ima. Niko ne treba da se meša, pa ni Srbija. Ako se neko u tome nalazi, šta ja mogu", naveo je Ivanić.\nVučić je nedavno izjavio je da će "posle oktobarskih izbora u BiH izneti frapantne dokaze o najbrutalnijem mešanju pojedinih zapadnih sila u izbore u RS".\nKomentarišući tvrdnje predsednika RS Milorada Dodika da su se Britanci i Amerikanci umešali u izbore u RS, Ivanić je novinarima rekao da za "ogromnu priču o uplivu stranih ambasada u izbore nije pružen nijedan dokaz i da je sva priča bazirana na 40 Britanaca".\n"Ako Dodik ne želi da meni da bilo kakav dokaz o njihovim nelegalnim aktivnostima, neka o tome obavesti medije i javnost, to je njegova obaveza, a ja ću onda preduzeti mere da tih 40 ljudi bude proterano. Ovo je tipična prazna priča", dodao je srpski član Predsedništva BiH.\nIvanić je kazao da Dodik treba konkretno da navede koje su to nevladine organizacije i mediji u koje je, navodno, iz stranih izvora uloženo oko 20 miliona evra da bi se uticalo na izbore u RS i šta im je cilj.\n"Ako im je cilj rušenje Republike Srpske, što Dodik tvrdi, onda je njegova obaveza bila da preduzme mere kao predsednik. Očekujem da izađe sa spiskom nevladinih organizacija i da stane iza toga što tvrdi, jer je u protivnom saučesnik", rekao je Ivanić.\nOn je dodao da Dodik "treba da uhapsi sve za koje zna da deluju protiv Republike Srpske, jer je on predsednik RS i on treba da štiti ustavni poredak".\nPodržao je proteste grupe "Pravda za Davida" koji se više od šest meseci održavaju na Trgu Krajine u Banjaluci, povodom ubistva 21-godišnjeg mladića Davida Dragičevića, rekavši da ljudi imaju pravo na izražavanje mišljenja.\n"Mislim da ti ljudi imaju pravo da protestuju i ako bi policija krenula na njih da ih silom rasteruje, ja ću biti prvi koji će stati i braniti pravo naroda da protestuje i da iznosi svoj stav", kazao je Ivanić.\nDodik je ranije najavio da će 8. oktobra, dan posle izbora, "proterati" sa Trga Krajine oca ubijenog mladića i ljude koji ga podržavaju, a kasnije mu se izvinio zbog vređanja njegovog pokojnog sina kog je nazvao narkomanom.\nIvanić, koji je na oktobarskim izborima kandidat Saveza za pobedu (SzP) naveo je i da su kandidati vladajuće koalicije za člana Predsedništva BiH i predsednika RS, Milorad Dodik i Željka Cvijanović, "svesni da gube izbore i zato izmišljaju priče o uplivu stranaca" u izborni proces.\nDodao je da Dodik pokušava da ga posvađa s vlastitim narodom jer je svestan da "ne stoji dobro u predizbornim anketama".


uprava policije Архиве - Страница 4 од 7 - Moj Bar\nU vodama Venecuele na brodu Aresa zaplijenjena je tona kokaina i uhapšeni su crnogorski državljani, saopšteno je iz Uprave policije. “U višemjesečnoj međunarodnoj akciji koju je inicirala crnogorska policija zajedno sa kolegama iz Velike Britanije, Srbije, Holandije i partnerskim službama drugih zemalja, u vodama Venecuele na brodu Aresa zaplijenjena je …\nUprava policije: Osoba sa snimka nije umiješana u ubistvo Gazivode\nOsoba sa snimka, koji je Uprava policije objavila juče, nije povezana sa ubistvom Andrije Gazivode (30), saopšteno je iz policije. Iz policije su kazali da su zahvaljujući građanima koji su, od momenta objavljivanja fotografije i snimka policiji javljali korisne informacije, identifikovali navedenu osobu. “Iako su sve činjenice ukazivale na to …\nUprava policije: Molimo građane da obavijeste policiju ukoliko prepoznaju lice sa fotografija i snimka\nIntenzivne aktivnosti službenika Uprave policije, na rasvijetljavanju krivičnog djela ubistvo koje je počinjeno na štetu A.G. (30), daju rezultete i postignuti su pomaci u istrazi u veoma kratkom roku. Policijski službenici su u koordinaciji i po nalogu tužilaštva preduzeli aktivnosti na rasvjetljavanju ovog događaja i došli do fotografija i snimka …\nPolicija Sjeverne Makedonije presjekla je švercerski kanal kojim je 1,3 tone kokaina trebalo da bude prebačeno prvo u Sloveniju, pa dalje u Zapadnu Evropu. Kokain je stigao u Luku Bar direktno iz Kolumbije, piše Dan. Crnogorske bezbjednosne službe su dobile informaciju od partnerskih službi da je u barskoj Luci pošiljka …\nDirektor Uprave policije Veselin Veljović je danas sa saradnicima boravio u radnoj posjeti Opštini Bar, gdje se sastao sa predsjednikom Opštine Dušanom Raičevićem i njegovim saradnicima. Na sastanku Raičevićem konstatovano je da samo zajednički se može graditi sigurnija budućnost građana Bara. Dobra saradnja policije i lokalne zajednice je kontinuirana praksa …\nJedna osoba povrijeđena u udesu na putu Bar-Ulcinj\nNa magistralnom putu Bar – Ulcinj, kod prvog tunela iz Bara, došlo je do saobraćajne nezgode u kojoj je učestvovalo jedno vozilo i tom prilikom jedna osoba je povrijeđena, saopšteno je iz OKC-a Uprave policije. “O kakvim povredama je riječ za sada nije poznato”, saopštili su iz OKC-a Uprave policije. …\nSlužbenici policije su od 1. januara do 1. decembra prošle godine oduzeli ukupno 932 komada oružja, kazali su iz Uprave policije, navodeći da je najviše vatrenog oružja oduzeto u Podgorici, Cetinju i Baru. Kako su naveli, od ukupne količine oduzetog oružja, 481 komad je vatrenog, 267 hladnog i 184 komada …\nCG: Za 11 mjeseci 91 samoubistvo\nU Crnoj Gori je, od početka prošle godine do prvog decembra, 91 osoba izvršila samoubistvo, a najviše ih je zabilježeno u Podgorici, njih 27, saopšteno je iz Uprave policije. Kako se navodi, najviše samoubistva u ovom periodu, nakon Podgorice, zabilježeno je u Nikšiću, 16. Iz policije su agenciji MINA kazali …\nU Crnoj Gori za tri godine zaplijenjeno skoro devet tona narkotika\nCrnogorska policija je u posljednje tri godine zaplijenila skoro devet tona različitih vrsta droga. Najviše je oduzeto marihuane, zatim heroina, kokaina, hašiša, ulja hašiša i ekstazija. Krijumčari su najčešće narkotike krili u bankinama vozila, gumama i rezervnim točkovima, saopštio je u razgovoru za Pobjedu načelnik Odsjeka za sprečavanje i suzbijanje …\nCG: Zbog vožnje pod dejstvom alkohola uhapšena 43 vozača\nU Crnoj Gori se tokom novogodišnji praznika, od 31. decembra 2019. do 2. januara 2020. godine dogodilo 39 saobraćajnih nezgoda, u kojima su četiri lica zadobila teške tjelesne povrede dok je 16 lica zadobili lake tjelesne povrede, saopšteno je iz Uprave policije. “I pored brojnih apela, upozorenja i najava pojačanih …


Batkovići pobednici Seoskih igara - PPmedia\nPosted on\t21 септембра, 2020 6:14 pm by adminpp033\nPriboj – U MZ Sastavci, gde se već 58 godina održava najstarija opštinska manifestacija, Omladinske seoske igre, u ponedeljak 21.septembra održane su Seoske igre Sportskog saveza Srbije, kao nastavak tradicije narodnog okupljanja,druženja i nadmetanja u tradicionalnim narodnim veštinama.\nSeoske igre, republički Sportski savez je pokrenuo prošle godine, opština Priboj dobila je poziv, među 10 gradova i opštine Srbije, da se ove godine priključi ovoj jedinstvenoj manifestaciji očuvanja narodnog i sportskog duha, mladih ali i starijih,koji su ostali mladalačkog duha.\nTako se u centru MZ Sastavci, na terenima OŠ „9.maj“ okupilo oko 100 učesnika, iz četiri seoske mesne zajednice. Oni su se, uz poštovanje svih epidemioloških mera i zaštite od koronavirusa, družili i nadmetali u 10 sportskih disciplina u muškoj i ženskoj konkurenciji.\nU najomiljenijoj sportskoj disciplini, malom fudbalu, pobedila je ekipa Batkovića, dok je odbojci, gde su u kombinovanom sastavu nastupile žene i muškarci, takođe je slavila ekipa Batkovića.\nU pravoj muškoj disciplini, navlačenju konopca, najbolji su bili kolosi Sjeverina, dok su u igri na 64 polja, najbolji bili šahisti Sjeverina, a u ženskoj konkurenciji devojke iz Batkovića.\nU prevlačenju ruke, gde do izražaja dolazi snaga i veština, opet je slavila ekipa Batkovića, dok je u sličnoj disciplini, omiljenom takmičenju čobana, prevlačenju štapa pobedila ekipa Sjeverina.\nNeizvesna borba Batkovića i Sjeverina nastavila se i u ostalim disciplinama višeboja, pa su u skoku u dalj iz mesta, najbolje bile devojke Sjeverina, a kod muškaraca takmičari Batkovića.\nU pravoj momačkoj disciplini, gde je uz atletsku građu potrebna i snaga mišica veština, bacanju kamena s ramena, najduži hitac imali su bacači Batkovića, a takmičari iz ovog sela pobedili su i u sve tri kategorije u najatraktivnijoj disciplini Igara, narodno rvanje, do 75 kilograma, do 85 i preko 85 kilograma.\nU disciplini poligon – odnosno savladavanju prirodnih prepreka, gde su potrebni brzina i spretnost, najbolje su se snašle devojke i muškarci domaćina, odnosno ekipe Sastavaka.\nU sveukupnom plasmanu sa 42 boda pobedila je ekipa Batkovića, drugi su bili sportisti Sjeverina sa 38 bodova, treće mesto sa 23 boda zauzela je ekipa Sastavaka, a četvrto sportisti MZ Mažići.\nNagrada za ekipu pobednika odnosno sportiste Batkovića je odlazak na finale Seoskih igara Sportskog saveza Srbije,koje će se u Vrnjačkoj Banji održati od 25 do 27 septembra.\nUspešni organizatori ove manifestacije,koja će naredne godine sigurno biti još masovnija, bio je Sportski savez Priboja,a kao i uvek, dobar domaćin, bila je MZ Sastavci.\nSeoske igre Srbije bile su ujedno i 58. Omladinske seoske igre Sastavci 2020.koje se tradicionalno održavaju Prvog maja,ali su zbog pandemije koronavirusa bile odložene.\nОзнаке: igre, Sastavci, Sportski savez Priboj


Pavličić: Izgradnja Žeželjevog mosta počinje sledeće godine | Autonomija\nPavličić: Izgradnja Žeželjevog mosta počinje sledeće godine\nBudžet Novog Sada za 2011. godinu biće oko 20 milijardi dinara.\nGradonačelnik Novog Sada Igor Pavličić izjavio je danas da će u prvoj polovini iduće godine biti započeta izgradnja drumsko-železničkog Žeželjevog mosta, preko Dunava u Novom Sadu.\nPavličić je na zasedanju Skupštine Grada Novog Sada rekao da će iz gradskog budžeta za izgradnju mosta biti izdvojeno oko 300 miliona dinara.\nRanije je najavljeno da će izgradnja mosta koštati oko 60 miliona evra, od čega je Evropska Unija izdvojila 30 miliona, a u izgradnji će sa svojim sredstvima biti učestvovati i Vlada Vojvodine.\nŽeželjev most u Novom Sadu srušen je u u NATO bombardovanju Srbije, proleća 1999. godine, kada su srušena i preostala dva gradska mosta preko Dunava, koja su u međuvremenu izgrađena.\nŽeželjev most će biti drumsko-železnički, nakon čega će biti uklonjen sadašnj privremeni most, koji je podignut proleća 2000. godine.\nTaj privremeni most usporava železnički i drumski saobraćaj, a pravi probleme i većim brodovima, koji ne mogu da prođu ispod njega kada je vodostaj Dunava visok.\nGradski parlament usvojio je danas budžet za iduću godinu u iznosu od oko 20 milijardi dinara, što je za 9,5 odsto više od ovogodišnjeg budžeta.\nPavličić je rekao da je budžet razvojni i najavio da će biti nastavljene velike investicije.\nMeđu te investicije gradonačelnik je ubrojao završetak izgradnje Bulevara Evrope, rekonstrkciju kanalizacione mreže u gradu i u prigradskim naseljima, i završetak radova na Keju uz Dunav.\nPavličić je još rekao da je u novom gradskom budžetu više novca opredeljeno za kulturu, obrazovanje i socijalne namene.


Vojislav Šešelj u Malom Zvorniku nakon dve decenije -\nLider Srpske radikalne stranke profesor dr Vojislav Šešelj, nakon dve decenije, posetio je Mali Zvornik, promovišući prvo izdanje knjige koje je, nastavljajući svoj naučnoistraživački projekat, objavio po izlasku iz zatočeništva u Haškom tribunalu. Povod za današnje okupljanje članstva i aktivista iz Malog Zvornika, Ljubovije, Krupnja i Zvornika je promocija knjige „Srpski narod mora da oslobodi Kosovo i Metohiju“.\nVojislav Šešelj je u proteklih 12 godina, od 24. februara 2003. godine, obradio svoje rukopise i izdao osam tomova, u proseku na više od 1000 strana. Svoje rukopise po prioritetima predaje javnosti na uvid kao svedočansto i detaljnu analizu svih haških presuda.\nŠešelj je kazao da je njegova najnovija knjiga rezultat svakodnevnog istraživačkog rada u haškom pritvoru i da pripada ciklusu ,,Srpski narod i novi svetski poredak“. Po svemu sudeći, ukrotio je ozbiljnu bolest i ima dovoljno energije za nova izdanja jer planira da objavi još četiri nove knjige, na osnovu obimne dokumentacije i rukopisa koje je doneo iz Haga. Šešelj je pred prepunom velikom salom Doma kulture u Malom Zvorniku naglasio da je pobedio Haški tribunal primenom tri nove metode u pravnoj praksi – inata, prkosa i bezobrazluka.\nGostima, članovima i simpatizerima SRS obratili su se i predsednik Okružnog odbora SRS za Podrinje Sreto Perić, v.d. predsednice Opštinskog odbora SRS Krupanj Aleksandra Damnjanović, predsednik Opštinskog odbora SRS Ljubovija Aleksandar Renovčević i Sulejman Spaho, bivši narodni poslanik i dugogodišnji član rukovodstva Srpske radikalne stranke u Loznici. Domaćin skupa bio je Milan Lukić, predsednik Opštinskog odbora Srpske radikalne stranke u Malom Zvorniku.\nU knjizi „Srpski narod mora da oslobodi Kosovo i Metohiju“, uz osvrt na pravni i politički aspekt, obrađen je istorijat kosovskometohijskog problema i detaljno su analizirane sve haške presude koje se odnose na Kosovo i Metohiju. Šešelj je izneo stav da srpski narod mora da oslobodi okupiranu teritoriju Kosovo i Metohiju kao svoju vekovnu kolevku, a da će to biti moguće uz podršku Rusije.\nOsim predstavljanja knjige dr Vojislav Šešelj je govorio o političkoj i ekonomskoj situaciji. SRS je u potpunosti suprotstavljena politici vladajuće većine i prozapadnih opozicionih stranaka koje teže evrointegracijama. On je kazao da Srbiji ne treba Evropska unija jer nas tamo ništa dobro ne čeka, a ona će se ionako raspasti, već da treba da se okrene Ruskoj Federaciji, svim oblicima integracija, ulasku u carinsku uniju, Zajednicu nezavisnih država (ZND), Evroazijsku uniju i novi vojni savez ODKB. Radikali se zalažu za status Srbije kakav danas ima Belorusija, sa svim povlasticama u nabavci energenata i mogućnostima plasmana naše celokupne industrijske i poljoprivredne proizvodnje na tržište Ruske Federacije.\nOrganizacija Ugovora o kolektivnoj bezbednosti (ODKB) je vojni savez nastao na postsovjetskom prostranstvu, koji danas okuplja Belorusiju, Jermeniju, Kazahstan, Kirgiziju, Rusiju i Tadžikistan sa ciljem zajedničke odbrane i pružanja vojne pomoći u slučaju agresije na neku od članica. Ova organizacija je dospela u centar pažnje srpske javnosti pošto je Srbija 11. aprila 2013. dobila status posmatrača u Parlamentarnoj skupštini ODKB.\nDalibor Krstić izvor MALIZVORNIK.INFO\nPrevious NIKOLIĆ: Došao sam u veliki fudbalski grad\nNext Počinje turnir u futsalu „Božić 2016“


Skupština izabrala članove Upravnih i Nadzornih odbora gradskih ustanova\nPočetak/Politika/Skupština izabrala članove Upravnih i Nadzornih odbora gradskih ustanova\nUpravni i Nadzorni odbori 18 gradskih ustanova dobili su danas nove članove glasanjem na sednici Skupštine grada, a na predlog Odbora za imenovanje.\nOdbornici opozicije glasali su protiv kandidata koje je predložio Odbor za imenovanje, a uz obrazloženje da je članstvo u Upravnim i Nadzornim odborima ustanova prvobitnim dogovorom sa vladajućom koalicijom bilo dato opoziciji.\nŠef odborničke grupe „Niška inicijativa“ Srdjan Nonić rekao je da su predstavnici opozicije skoro obavešteni da im vladajuća koalicija oduzima mandate u Nadzornim odborima.\n„Dom zdravlja, ATD, Sportski centar „Čair“, skoro sve ustanove su imale članove iz redova opozicije i to je bilo jako dobro jer je to bila malo bolja kontrola vlasti. To je sve jednim potezom vladajuće koalicije obrisano, a da nismo dobili nikakvo obrazloženje. Navodno, opozicija je odugovlačila sa slanjem predloga za članove. Medjutim, toga uopšte nije bilo, nije bilo razgovora, nije nam dat nikakav rok“, izjavio je Nonić.\nOn je istakao da članstvo u Upravnim i Nadzornim odborima ne nosi nikakvu nadoknadu već omogućuje uvid u rad ustanova.\nOdbornik odborničke grupe „Niš, moj grad“ Branislav Jovanović rekao je povodom izbora za članove Upravnih i Nadzornih odbora da ovakva situacija nikada u Nišu nije bila.\n„Mi smo samo tražili jedno mesto u Nadzornom odboru Doma zdravlja, ali ga nismo dobili. Predlagali smo za to mesto doktora ekonomskih nauka kako bi pronašao onih 20 miliona dinara koje su se zagubili prilikom uredjenja te ustanove“, izjavio je Jovanović.\nOn je izneo zamerku i na to što je za člana Nadzornog odbora Apotekarske ustanove u Nišu izabran čovek koji je 12 godina držao radnju za servisiranje i popravku mobilnih telefona, dok je za člana Nadzornog odbora u Zavodu za zdravstvenu zaštitu radnika izabrana žena koja se bavila vodjenjem hipermarketa.\n„Za člana Nadzornog odbora Sportskog centra „Čair“ kandidovali ste penzionera, a za predsednika Upravnog odbora šefa službe obezbedjenja, iako toj ustanovi trebaju stručni ljudi koji će se izboriti za njen bolji status, a ne da zaposleni primaju platu po 20.000 dinara. Za člana Nadzornog odbora Zavoda za plućne bolesti predložili ste referenta odbrane u JKP „Naisus“. Kakve to veze ima sa Zavodom? Imate 25.000 članova u stranci, a da li vam je ispravan kriterijum izbora članova Upravnih i Nadzornih odbora“, istakao je Jovanović.\nZamenik gradonačelnika Niša Miloš Bandjur kazao je da izborom predloženih članova za Nadzorne i Upravne odbore nije prekršen ni jedan zakonski uslov.\n„Nigde ne postoji obaveza skupštinske većine da u Nadzorne odbore uključi predstavnike opozicije. Ovo je prva vlast koja ume samu sebe da kontroliše, što smo i pokazali i dokazali. Za razliku od perioda od 2000. do 2012. godine kada ni jedan predstavnik izvršne vlasti nije odgovarao niti je protiv bilo koga bio pokrenut bilo kakav postupak, od 2012. godine imamo jednu sasvim drugu praksu. Vlast je protiv mnogih svojih predstavnika za koje se sumnja da su počinili krivična ili druga dela pokrenula postupak“, izjavio je Bandjur.\nOn je kazao da je njegovo uverenje da se opozicija dosadašnjim ponašanjem u Skupštini grada Niša nije kvalifikovala da dobije mesto u Nadzornim i Upravnim odborima. Očekivali smo, dodao je Bandjur, mnogo konstruktivniju opoziciju.\nNadzorni odbor Sednica Skupština Grada upravni odbor\nZamenjeni članovi Gradske izborne komisije\nPoznati dobitnici najvišeg priznanja Grada Niša „11.januar“\nSkupština grada usvojila izveštaj gradonačelnice i planove za narednu godinu\nIlić: Budžet umanjen za 115 miliona dinara


EVROLIGA Archives - Stranica 21 od 31 -\nEVROLIGA, KOŠARKA 22/02/2017\nMITROVIĆ: Želimo pobedu, ali neće leteti glave ako izgubimo!\nKošarkaš Crvene zvezde Luka Mitrović rekao je da njegova ekipa želi pobedu protiv Galatasaraja, ali je istakao da “neće leteti glave” ako crveno-beli ne trijumfuju. – Naravno da želimo trijumf i da mu se nadamo….\nŠILB: Radujem se meču sa Zvezdom, volim navijače i klub!\nKošarkaš Galatasaraja Blejk Šilb istakao je da sa velikim nestrpljenjem čeka duel protiv Crvene zvezde u Beogradu. Šilb je za kratko vreme zavoleo nekadašnji klub, grad i navijače crveno-belih. Amerikanac sa češkim pasošem član crveno-belih…\nEVROLIGA, KOŠARKA 21/02/2017\nEVROLIGA SVE OŠTRIJA: Najveća kazna za Crvenu Zvezdu ove sezone!\nDisciplinski sudija Evrolige ponovo je kaznio KK Crvena zvezda, ovaj put sa 12.000 evra, zbog propusta na meču protiv moskovskog CSKA. Kako je navedeno na sajtu crveno-belih, u obrazloženju odluke piše da je klub kažnjen…\nABA LIGA, EVROLIGA, KOŠARKA, KUP RADIVOJA KORACA 17/02/2017\nPROBLEMI U ZVEZDI: Situacija je prilično teška\nTrener Crvene zvezde Dejan Radonjić rekao je juče da veliki broj povreda njegovih košarkaša otežava situaciju i dodao da su minimalne šanse da Nejt Volters i Milko Bjelica budu spremni za polufinale Kupa Radivoja Koraća. “Situacija…\nEVROLIGA, KOŠARKA 17/02/2017\nOGROMNO PRIZNANJE: Kuzmić kandidat za najkorisnijeg igrača Evrolige!\nKošarkaš Crvene zvezde Ognjen Kuzmić jedan je od kandidata za najkorisnijeg igrača (MVP) Evrolige, saopšteno je danas na sajtu takmičenja. Kuzmić je u konkurenciji za nagradu sa još 14 igrača, a svoje predstavnike nemaju samo…\nEVROLIGA, KOŠARKA 16/02/2017\nEVROLIGA: Marko Gudurić u odabranom društvu! (VIDEO)\nMladi košarkaš Crvene zvezde Marko Gudurić nalazi se u užem krugu za Evroliginu nagradu “Zvezda u usponu”. Pored Gudurića u trci za nagradu najboljeg mladog košarkaša Evrope su Luka Dončić iz madridskog Reala, centar Darušafake…\nEVROLIGA, KOŠARKA 10/02/2017\n“IZNENAĐENJE” U ISTANBULU: Darušafaka srušila Fener i sada diše za vratom Crvenoj Zvezdi\nKošarkaši Darušafake savladali su Fenerbahče u Istanbulu sa 72:65 u okviru 22. kola Evrolige. Ovom pobedom izabranici Dejvida Blata stigli su samo na pobedu zaostatka od Crvene Zvezde. Fener je bolje startovao, posle prve deonice vodio…\nEVROLIGA, KOŠARKA 09/02/2017\nCRVENO-BELI BEZ ŠANSE U MOSKVI: CSKA ubedljiv protiv okrnjene Zvezde\nKošarkaši Crvene zvezde izgubili su večeras u Moskvi od CSKA sa 80:102 (26:33, 20:25, 18:19, 16:25) u 22. kolu Evrolige. Crveno-beli su upisali drugi poraz u nizu, a deseti od početka sezone. Izabranici Dejana Radonjića…\nEVROLIGA, KOŠARKA 08/02/2017\nRADONJIĆ: Moramo dati naš maksimum protiv CSKA\nKošarkaši Crvene zvezde doputovali su danas u Moskvu na evroligašku utakmicu protiv CSKA, a trener crveno-belih Dejan Radonjić rekao je da njegova ekipa mora da pruži maksimum kako bi nadoknadila izostanke Stefana Jovića i Nemanje…\nEVROLIGA, KOŠARKA 04/02/2017\nTOMAS: Partizanovi navijači su bučniji i luđi od Zvezdinih!\nJedan od najzaslužnijih košarkaša za trijumf Efesa u Pioniru nad Crvenom Zvezdom, Dešon Tomas, dao je svoje viđenje atmosfere koju su napravile Delije. On je istakao da su navijači Partizana bučniji. – Igrao sam ovde već…


Košarac “namješta” šefa kabineta za direktora NOS BiH\nMinistar spoljne trgovine i ekonomskih odnosa Staša Košarac ovih dana “namješta” svog šefa kabineta Nemanju Pandurevića za generalnog direktora Nezavisnog operatora sistema BiH (NOC BiH).\nRadi se o energetskoj instituciji na nivou BiH, čiji akcionari su dvije vlade Republike Srpske i Federacije BiH. Nezavisni operator sistema BiH upravlja kompletnim elektroenergetskim sistemom, kao i razmjenom električne energije sa susjednim sistemima u regionu.\nZa izbor novog generalnog direktora nedavno je raspisan konkurs, a dogovorom koalicionih partnera na nivou BiH, SNSD, SDA i HDZ, ova funkcija je pripala SNSD-u, a interni dogovor je napravljen i između dvije vlade Republike Srpske i Federacije BiH da to mjesto pripadne Srbima.\nKako BN saznaje, za popunu tog mjesta zadužen je ministar Staša Košarac, koji je prethodnih dana vršio pritisak na određene kadrove elektroenergetske struke da ne konkurišu, a oni koji su to i učinili morali su da povuku dokumenta iz konkursne procedure.\nPrema našem izvoru, zainteresovani za tu funkciju iz te institucije bili su izloženi prijetnjama i ucjenama da ne konkurišu, a jedini koji je to učinio je aktuelni direktor Milodrag Košarac, koji je, kako saznajemo, pod pritiskom ministra Košarca povukao dokumenta iz konkursne procedure.\nJedini kandidat koji je ostao u trci za generalnog direktora te elektroenergetske institucije na nvou BiH je pravnik Nemanja Pandurević, koji je šef kabineta ministra spoljne trgovine i ekonomskih odnosa BiH Staše Košarca.\nTako umjesto struke i stručnih kadrova na funkcije se postavljaju podobni i poslušni ljudi.\nU raspisanom konkursu se za poziciju generalnog direktora traži visoka stručna sprema iz tehničkih, ekonomskih ili pravnih nauka ili ekvivalentne kvalifikacije da ima značajno iskustvo i stručnost u oblastima prenosa električne energije, usluga električne energije, pravnog restrukturiranja i reformi elektroenergetskog sektora, privatizacije, finansija, računovodstva, konkurentnosti, tržišta, regulacije ili potreba korisnika prenosne mreže za uslugama električne energije.\nTakođe, treba da ima i najmanje 10 godina radnog iskustva, od čega najmanje pet na rukovodećim mjestima.\nKoje kvalifikacije za tu funkciju Pandurević ima nije poznato, osim što je šef kabineta ministra za spoljnu trgovinu i ekonomske poslove BiH Staše Košarca.\nPandurević je za šefa kabineta, po mnogima, kontraverznog Staše Košarca došao iz Uprave Zavoda za udžbenike Republike Srpske.\nNEWER POSTNeophodne izmjene zakona o slobodi pristupa informacijama\nOLDER POSTŽeljko Komšić: Najlakše je mahati puškama i prijetiti


O lečenju pacijenata sa kolorektalnim karcinomom\nNaslovna » Odnosi s javnošću » Vesti » O lečenju pacijenata sa kolorektalnim karcinomom\nRadionica pod nazivom „Procena resektabilnosti i ciljevi lečenja pacijenata sa metastatskim kolorektalnim karcinomom“ u organizaciji Klinike za opštu hirurgiju, Klinike za gastroenterologiju i hepatologiju, Instituta za radiologiju, Sektora za farmaciju i Instituta za patologiju i sudsku medicinu Vojnomedicinske akademije održana je na VMA.\nUčesnici ove interaktivne nastave bili su lekari različitih specijalnosti radi objektivnog i svestranog pristupa lečenju ovog maligniteta koji se u svetu po učestalosti nalazi na drugom mestu, a od kojeg godišnje u našoj zemlji oboli oko 3800 ljudi.\nOsim na značaj skrininga i rane dijagnostike, deo predavanja bio je usmeren na rezultate iz prakse tokom poslednjih 15 godina i značajne pomake u medikamentnom i hirurškom lečenju čime je preživljavanje pacijenata ove vrste značajno produženo. Govorilo se takođe i o ciljevima lečenja neresektabilnih pacijenata usmerenih prvenstveno na kvalitet njihovog života tokom svih stadijuma bolesti.\nUz činjenicu da su u 20 do 30 odsto dijagnostikovanih karcinoma debelog creva već prisutne metastaze na jetri, te je kompletna terapija usmerena na njih, a ne na primarno žarište, deo predavanja bio je posvećen i kompletnoj strategiji lečenja. Diskutovano je o tome koji su to ograničavajući faktori koje treba uzeti u obzir i kojim se kriterijumima treba voditi prilikom donošenja odluke o resektabilnosti metastaza, zbog čega je veoma mali broj dijagnostikovanih slučajeva karcinoma ove vrste operabilan, kao i o ulozi svih učesnika u konzilijarnim odlukama.\nVesti O lečenju pacijenata sa kolorektalnim karcinomom


Mediji: Deset zemalja spremno da povuče priznanje Kosova - FILTER\nMediji: Deset zemalja spremno da povuče priznanje Kosova\nDeset država spremno je da povuče svoje odluke o priznanju Kosova, ukoliko Priština krene u proces ponovnog priznanja, a riječ je o vrlo čvrstim garancijama koje su ove zemlje dale Beogradu, piše Politika.\nList navodi da se pretpostavlja da je riječ o zemljama iz Afrike i Azije, ali se njihov naziv ne pominje, prije svega zbog mogućeg pritiska kojem bi bile izložene od SAD.\nPredrag Rajić iz Centra za društvenu stabilnost smatra da zemlje koje bi mogle da preispitaju svoje ranije donesene odluke, odnosno da povuku priznanje, jesu mnoge države sa afričkog kontinenta, ali i na Bliskom istoku.\nRajić ocjenjuje da je Priština radila na sopstvenu štetu kada je riješila da otvori ambasadu u Jerusalimu, dok Beograd u svojoj diplomatskoj borbi računa na Rusiju, ali i na Kinu, od koje se očekuje jači angažman i po pitanju Kosova i Metohije.\nOn je naveo da će Priština vjerovatno početkom septembra izdejstvovati da bude ukinut moratorijum na diplomatsku aktivnost priznavanja, ali i povlačenja priznanja Kosova, ali to Prištini ne ide u prilog, jer nema većinu da uđe u neke međunarodne institucije.\nBivši ministar spoljnih poslova SR Jugoslavije Vladislav Jovanović kaže da se Kina počela pojavljivati u vezi sa pitanjima koje ne može da riješi Amerika i koja ometa da se neki ciljevi sprovedu do kraja, kao što je pitanje Republike Srpske i očuvanja teritorijalne cjelovitosti Srbije.\nOn je ocijenio da Rusija i Kina imaju potrebu da se zbliže, jer se osjećaju ugrožene od SAD, te podsjetio na pitanje Venecuele ili stavljanja veta na izbor novog visokog predstavnika u BiH.\nPrema Jovanovićevim riječima, ako bi do kraja godine kineski predsjednik Si Đinping posjetio Srbiju to bi bila jasna demonstracija podrške i poslalo bi širu sliku, na koju bi Zapad morao da obrati pažnju.\nBivši šef diplomatije SR Jugoslavije Živadin Jovanović rekao je da se pravi prijatelji i saveznici poštuju i da u svim međunarodnim forumima Rusija i Kina nastavljaju da pružaju najsnažniju moguću podršku suverenitetu i teritorijalnom integritetu Srbije.\nTags: Kosovo i Metohija\nPrethodna Dodik: Ne idem u Sarajevo – Šmit nema legitimitet\nSledeća Obilježavanje 80 godina od stradanja Prebilovačkih mučenika počinje u srijedu


pink.rs | Vučić Putinu: Dan Rusije više od praznika\n-Iz te ideale je ruski narod, kroz istoriju, očuvao svoju državnost, tradiciju i kulturu, i utemeljio današnju Rusiju, koja, uz promišljeno, požrtvovano i energično liderstvo, ide čvrsto utemeljenim putom uspeha. Iskreno me raduju dostignuća Rusije i ruskog naroda na unutrašnjem i međunarodnom planu i, kao predsednik Srbije, ponosim se bliskošću naših dveju zemalja. Strateški partnerski odnosi Srbije i Rusije, zasnovani na istorijskom prijateljstvu, kao i na međusobnom razumevanju i poštovanju, potvrđeni su Vašom nedavnom posetom. Ona je bila od velikog značaja za dalji razvoj političkog dijaloga i ekonomske saradnje i ostavila je trag u našoj zajedničkoj istoriji, ali i u, slobodan sam da kažem, dušama srpskog naroda. Uveren sam da ćemo budućnost srpsko-ruskih odnosa graditi na tom temelju, kroz ostvarivanje konkretnih zajedničkih projekata - poručio je Vučić u pismu ruskom predsedniku.\n-Dozvolite mi da Vam i ovom prilikom zahvalim na doslednoj i aktivnoj podršci Rusije teritorijalnom integritetu i suverenitetu Srbije, kao i pomoći u zaštiti naših državnih i nacionalnih interesa. Uz iskrenu zahvalnost na poštovanju koje pokazujete za Srbiju i srpski narod, kao i časti koje ste meni ukazali ordenom Aleksandra Nevskog, primite, ekselencijo, moje srdačne pozdrave i izraze dubokog uvažavanja - zaključio je predsednik Srbije u pismu upućenom Putinu.


Naša mreža: Startapi na koje bi trebalo obratiti pažnju u 2020. godini\nStartapi na koje bi trebalo obratiti pažnju u 2020. godini\nDatum objave 05.12.2019. 13:35\nStartap je svaki inovativan tehnološki biznis koji ima potencijal brzog rasta i velikog dometa.\nOve organizacije bave se razvojem proizvoda ili usluga koji omogućavaju rešavanje određenog problema na efikasniji način. U ovom procesu, inovativnost je ono što ih diferencira od drugih malih preduzeća koja tek počinju sa radom. Ove mlade ekspanziju doživljavaju tokom 90-ih godina prošlog veka, da bi 2001. godine investicioni fondovi u njih uložili 100 milijardi dolara.\nS obzirom na njihov ogroman potencijal, sve veći broj zemalja uspostavlja institucije koje olakšavaju osnivanje i dalji razvoj ovih kompanija. Među njima prednjače SAD, sa najsofisticiranijim sistemom špekulatvnog kapitala zatim UK, Kanada, Izrael i Indija. Za vas smo u nastavku pripremili infografik sa šest startapa na koje bi trebalo obratiti pažnju u 2020. godini\nFive AI (AI – veštačka inteligencija) – kompanija koja na osnovu podataka o ponašanju vozača razvija softver za samovozeće automobile. Osnovni cilj joj je povećanje bezbednosti, smanjenje gužve i efikasnije korišćenje uličnih površina.\nBundil (kriptovalute) – Ova aplikacija nudi automatstko investiranje novca, odnosno kusura koji ostaje nakon kupovine određenih proizvoda (kafa, ručak), u neku od kriptovaluta (Bitcoin, Ethereum, LiteCoin).\nKinetic (medicina) – Kinetic Reflex je pametni uređaj koji smanjuje mogućnost povrede korisnika, prepoznajući visokorizične položaje i pokrete.\nCheckbox (Fintech) – Ova platforma omogućava pretvaranje komplikovanih regulatornih procesa u softver, odnosno polu-automatizaciju procesa izrade dokumenta i ne zahteva predznanje iz oblasti programiranja.\nAugean Robotics (robotika) – startap koji je razvio Burro, autonomnog, bespilotnog robota koji prati korisnika i ima nosivost 200kg. Najveću primenu ima u poljoprivredi.\nTallyfy (IT) – platforma koja digitalizuje procedure za sve procese u kompaniji I dovodi do većeg stepena pridržavanja pravila.


COVID /U Njemačku stižu prve doze Johnson&Johnson / Radio Sarajevo\nCOVID / U Njemačku stižu prve doze Johnson&Johnson\n28. 03. 2021. u 08:36:00 Radiosarajevo.ba\nNjemački zvaničnici u subotu su najavili da će zemlja početi distribuciju svojih prvih doza cjepiva protiv koronavirusa Johnson & Johnson sljedeći mjesec nakon odloženog uvođenja te zemlje i izvještaja o problemima distribucije širom Europe.\nNjemački ministar zdravstva Jens Spahn rekao je da bi zemlja trebala primiti pošiljku od oko 275.000 doza cijepljenja Johnson & Johnson u sedmici 12. aprila, piše The Hill.\n"To će u početku biti samo mala isporuka i dobit ćemo ih sredinom aprila, a zatim povećavati na milione doza", izjavio je Spahn.\nNajava dolazi nakon što je Evropska unija početkom ovog mjeseca službeno odobrila cjepivo Johnson & Johnson za hitnu upotrebu za osobe starije od 18 godina, što ga čini četvrtim hicem koji je odobrila EU nakon cjepiva koje su razvili Pfizer-BioNTech, AstraZeneca i Moderna .\nPlanovi distribucije vakcina došli su nakon što je Associated Press ove sedmice obavijestio da je tek oko 9,5 posto njemačkog stanovništva primilo prvu dozu cjepiva protiv koronavirusa, u poređenjui s više od 50 posto stanovništva Ujedinjenog Kraljevstva.\nDistribucija je prekinuta ovog mjeseca jer su Njemačka i nekoliko drugih evropskih zemalja privremeno zaustavile upotrebu cjepiva AstraZeneca, razvijenog u partnerstvu sa Univerzitetom Oxford, zbog zabrinutosti da je cijepljenje povezano sa krvnim ugrušcima.\nKašnjenja u distribuciji su došla i zbog toga jer se i Njemačka suočava s novim valom infekcija koronavirusom, a AP ove sedmice prijavljuje 108 nedeljnih slučajeva na svakih 100.000 stanovnika.\nPodsjetimo, njemačka kancelarka Angela Merkel u srijedu je napustila planove za petodnevno zaustavljanje koje bi prošlo kroz Uskrs nakon što se suočila s odstupanjem građana.\nTagovi: Njemačka Angela Merkel vakcine infekcija koronavirus doza AstraZeneca Pfizer/BioNTech krvni ugrušak EU Jens Spahn distribucija\nOdlične vijesti / WHO odobrio i Johnson&Johnson vakcinu koja se daje u jednoj dozi\nPandemija / Johnson&Johnson cjepivo odobreno u EU


Otvorena eskpozitura „Sberbank“ | RTK\nOtvorena eskpozitura „Sberbank“\nObjavljeno: sreda, 11. septembar 2013.\nU centru Kruševca, na mestu nekadašnje kafane „Top“ zvanično je otvorena ekspozitura Ruske banke „Sberbanka“.\nTreću rebrendiranu ekspozituru, koja će pružati sve vrste usluga i proizvoda kako fizičkim, tako i mikro, malim, srednjim i velikim preduzećima, zvanično su otvorili član Izvršnog odbora Sberbanke Srbije Marijana Vasilesku i gradonačelnik Kruševca Bratislav Gašić. Cilj je da banka postane najpoželjniji partner za kompanije iz Kruševca i Rasinskog okruga, istakla je Marijana Vasilesku. Ona je izjavila da je „Sberbank“ univerzalna banka koja pruža sve vrste usluga i proizvoda kako za fizička lica, tako i za mikro, mala, srednja i velika preduzeća.\n– Napravili smo novi korak ka približavanju našim klijentima širom Srbije. Kruševac je ekonomski i administrativni centar Rasinskog okruga koji ima dobar potencijal za razvoj bankarske delatnosti. Želimo da budemo spremni za pravo vreme koje dolazi, kada će ovo tržište imati trend rasta kako bi razvoj našeg poslovanja na ovim prostorima bio brz i efikasan. „Sberbank“ već radi jako dobro u Srbiji, a trenutno smo fokusirani na cilj da postanemo najpoželjniji partner za kompanije iz Kruševca i Rasinskog okruga. Imamo jedinstvene bankarske proizvode za privredni i poljoprivredni sektor i to iskustvo i znanje sa ruskog tržišta će biti iskorišćeno u bankarskm poslovanju u Srbiji – naglasila je Vasilesku.\nGradonačelnik Bratislav Gašić veruje da će osim za građanstvo, otvaranje Ruske Sberbanke u Kruševcu imati značaj i za privredu grada.\n– Ova ekspozitura otvara se na nekadašnjem kultnom mestu za sve Kruševljane. Ali, naš grad mora da se prilagođava izazovima modernog vremena i da prati svetske trendove u poslovanju i sveukupnom razvoju. Vama želim dobre poslovne rezultate, koji će da rastu kao i ovi stari platani ispred vaše ekspoziture , znamen prošlih vremena, ali i nemi svedoci sadašnjeg i budućeg. Sa „Sberbank“ očekujem dobru poslovnu saradnju u odnosu na lokalnu samoupravu i pomoć u razvoju javnih preduzeća – zaključio je Gradonačelnik.\n„Sberbank“ je najveća ruska banka i vodeća globalna finansijska institucija koja poseduje gotovo trećinu celokupne aktive ruskog bankarskog sektora i ključni je davalac kredita nacionalnoj ekonomiji i najveći držalac depozita u Rusiji. Ima više od 110 miliona individualnih deponenata i milion korporativnih – u 20 zemalja. Banka ima najveću distributivnu mrežu u Rusiji sa više od 18.000 ekspozitura, a njene međunarodne operacije uključuju Veliku Britaniju, SAD, Srednju i Istočnu Evropu, Tursku i mnoge druge zemlje.\nSvečanom otvaranju ekspoziture u Kruševcu prisustvovali su predstavnici Gradske uprave, Javnih preduzeća i ustanova i političkog, kulturnog i javnog života grada.\nPrethodno : Dan Polja kukuruza (VIDEO)\nSledeće : Trafostanica „Sportski kompleks“ puštena u pogon (VIDEO)


Svi volonteri na jednom mestu – uspostavljena nacionalna platforma za prijavu volontera – Centar za informisanje Novi Kneževac\nPočetnaDruštvoSvi volonteri na jednom mestu – uspostavljena nacionalna platforma za prijavu volontera\nSvi volonteri na jednom mestu – uspostavljena nacionalna platforma za prijavu volontera\nredakcija 26. marta 2020. 26. marta 2020. vanredno stanjevolonteri\nVlada Republike Srbije uspostavila je nacionalnu platformu za prijavu volontera.\nSvi građani koji ne pripadaju rizičnoj grupi i žele da pomognu našim najstarijim sugrađanima i drugim rizičnim grupama stanovništva mogu da se prijave na nacionalnu platformu za prijavu volontera na adresi www.budivolonter.gov.rs\nZainteresovani građani mogu da se prijave na dva načina – popunjavanjem prijave na sajtu www.budivolonter.gov.rs ili besplatnim pozivanjem Kontakt centra COVID-19 na broj 19819 svakim danom od 8 do 22 časa.\nNakon što nadležne službe odobre prijavu, volontere će kontaktirati gradski i opštinski centri sa detaljnim uputstvima i prvim zadacima. Sve podnete prijave zainteresovanih građana koji žele da pomognu i budu volonteri će se proveravati, sa ciljem da se spreči i najmanja zloupotreba.\nNacionalnu platformu za prijavu volontera „Budi volonter” realizovali su Sektor za vanredne situacije Ministarstva unutrašnjih poslova i Kancelarija za informacione tehnologije i elektronsku upravu, u saradnji sa platformom „Srbija stvara”, a uz podršku Programa za razvoj Ujedinjenih nacija (UNDP).\nU biblioteci trenutno ne izdaju knjige, ali poručuju da ne treba odustati od čitanja\nKontakt telefoni banki za isplatu penzija na kućnu adresu\nPoljoprivrednici se spremaju za prolećnu setvu\nProdavnice sutra rade od 5 do 12:30 časova\nPritisak: 1030 mb\nServisne informacije za 1. april\n2. aprila 2020. 3. aprila 2020.\nPočeli radovi na zgradi osnovne škole\n3. aprila 2020. 4. aprila 2020.\n3. aprila 2020. 3. aprila 2020.


Pulmolog: Srbija na prvom mestu u Evropi po smrtnosti od posledica aerozagađenja – SLOBODNA VOJVODINA\nUkazala je da su dve srpske termoelektrane na ugalj u Obrenovcu i Kostolcu među prvih 10 elektrana sa najvećim zagađenjem i najvećim uticajem na zdravlje ljudi u Evropi.\n„Glavni zagađivači, za čiji uticaj na zdravlje postoje brojna istraživanja i dokazi, čvrste su čestice poput PM2.5 (promera 2,5 mikrometara ili manje) i PM10 (promera 10 mikrometara ili manje), zatim ozon, azot-dioksid, sumpor-dioksid, metan, živa i čađ dobijena izgaranjem ugljovodoničnih gasova“, navela je Jovanović koja je profesorka Medicinskog fakulteta u Beogradu.\n„Jedino pravo rešenje je u koracima koje mora vlast da preduzme da bi se smanjilo zagađenje, kao što su to druge zemlje davno uradile… Nažalost, stalno se pokušava marginalizacija ovog ogromnog nerešavanog problema. Srećom, naš problem aerozagađenja je od posebnog interesa i za Evropsku uniju, dobrim delom jer su i nekoliko zemalja EU ugrožene širenjem aerozagađenja sa naših prostora“,rekla je Jovanović.\nPodsetila je da je Evropski parlament pre više od tri godine usvojio direktivu o kontroli zagađenja, kojom su Srbiju i druge zemlje Zapadnog Balkana obavezane da počnu smanjivanje emisija iz velikih postrojenja za sagorevanje i da usaglase nacionalne zakone i pravila sa zakonima EU, uključujući i određivanje privremenih „plafona“ vrednosti emisija za 2018. i 2019. godinu.\n„Međutim, umesto da se preduzimaju odgovarajuće aktivnosti u cilju smanjenja aerozagađenja i ispunjenja ovih ciljeva, pokušalo se nedavno da se podignu granice dozvoljenog aerozagađenja, tako da bi se prikazalo da nema tolikog prekomernog aerozagađenja, pa je, kao što je poznato, direktor Agencije za zaštitu zivotne sredine zbog nepristajanja na ovo bio dobio otkaz“, navela je Jovanović.\n„Aerozagađenja mogu uticati na brže širenje zaraze zbog vlaženja maski kada je vlažno vreme, kada sumpor-dioksid i azot-oksid sa vodom čine jaka kisela jedinjenja. Pluća osoba koja su izložene aerozagađenju čine te osobe rizičnim grupama i za bakterijske i za virusne infekcije, jer se narušava za čoveka veoma bitan lokalni imunitet donjih disajnih puteva i pluća“,rekla je Dragana Jovanović za portal UGS Nezavisnost.\nRelated Topics:kvalitet vazduhazagađenje\nIstraživanje pokazalo: Sagorevanje uglja u energetskom sektoru najveći izvor zagađenja PM 2,5 česticama u Srbiji


Javni poziv NVO - zaštita od diskriminacije lica sa invaliditetom i promociju jednakosti\nJavni poziv NVO - zaštita od diskriminacije lica s...\nObjavljeno: 20.07.2021. • 15:17 Autor: Ministarstvo pravde, ljudskih i manjinskih prava\nKomisije za raspodjelu sredstava za finansiranje projekata/programa nevladinih organizacija u 2021. godini u oblasti -zaštita od diskriminacije lica sa invaliditetom i promociju jednakosti\nMinistarstvo pravde, ljudskih i manjinskih prava poziva nevladine organizacije koje se bave pitanjima iz oblasti zaštite od diskriminacije lica sa invaliditetom, da učestvuju u procesu izbora predstavnika/ce Komisije za raspodjelu sredstava za finansiranje programa/projekata nevladinih organizacija u oblasti zaštite od diskriminacije lica sa invaliditetom i promociju jednakosti.\nKomisiju čine predsjednik/ca i dva člana/ice, od kojih su predsjednik/ica i jedan član/ica državni službenici/e Ministarstva pravde, ljudskih i manjinskih prava, a drugi/a član/ica predstavnik/ica nevladinih organizacija koje djeluju u oblasti zaštite lica sa invaliditetom od diskriminacije i promociju jednakosti.\nu statutu ima utvrđene djelatnosti i ciljeve u oblastima koje se odnose na zaštitu lica sa invaliditetom od diskriminacije;\nje u prethodne tri godine, sprovela istraživanje, izradila dokument, organizovala skup ili realizovala projekat koji se odnosi na zaštitu lica sa invaliditetom od diskriminacije i promociju jednakosti,\nima iskustvo u oblasti zaštite lica sa invaliditetom od diskriminacije i promocije jednakosti;\nRok za dostavljanje predloga je deset dana od dana objavljivanja javnog poziva na internet stranici Ministarstva pravde, ljudskih i manjinskih prava i portalu e – uprave.\nUz predlog predstavnika/ce nevladina organizacija dostavlja Ministarstvu pravde, ljudskih i manjinska prava:\ndokaz da je u prethodne tri godine u oblasti zaštite lica sa invaliditetom od diskriminacije i promociju jednakosti sprovela istraživanje, izradila dokument, organizovala skup ili realizovala projekat usmjeren na unapređenje stanja u ovoj oblast, potpisan od strane lica ovlašćenog za zastupanje i potvrđen pečatom nevladine organizacije;\ndokaz o iskustvu predstavnika/ce nevladine organizacije u oblasti zaštite lica sa invaliditetom od diskriminacije;\nRok za dostavljanje predloga je 30. jul 2021.\nDokumentacija po javnom pozivu dostavlja se isključivo poštom na adresu ul. Vuka Karadžića 3, 81000 Podgorica, Crna Gora\nsa napomenom: „Predlaganje predstavnika/ce Komisije za raspodjelu sredstava za finansiranje projekata/programa nevladinih organizacija u 2021. godini u oblasti - zaštita lica sa invaliditetom od diskriminacije i promocija jednakosti – sa naznakom NE OTVARATI.\nMinistarstvo pravde, ljudskih i manjinska prava će u roku od 7 (sedam) dana od isteka roka za dostavljanje predloga, na internet stranici www.gov.me/mpa i portalu e_uprave objaviti listu predstavnika/ca koji/e su predloženi/e, sa nazivima nevladinih organizacija koje su ih predložile, a koje su ispunile uslove shodno navedenim kriterijumima.\nUz listu iz predhodnog stava Ministarstvo pravde, ljudskih i manjinskih prava će objaviti spisak nevladinih organizacija koje nisu dostavile uredne i potpune predloge, odnosno koji ne ispunjavaju uslove ili su predložile predstavnika koji takođe ne ispunjavaju uslove.\nObrazac za predlaganje predstavnika nevladine organizacije za člana/icu Komisije - Zaštita od diskriminacije lica sa invaliditetom i promociju jednakosti\nVerzija 1.0 •Objavljeno: 22.07.2021. 06:54\nPreuzmi doc •698 KB\nJavni poziv nevladinim organizacijama za predlaganje predstavnika/ce nevladine organizacije za predstavnika/cu Komisije za raspodjelu sredstava za finansiranje projekata/programa nevladinih organizacija u 2021. godini u oblasti zaštita od diskriminacije lica sa invaliditetom i promociju jednakosti na dalje postupanje.\nVerzija 1.0 •Objavljeno: 20.07.2021. 15:20\nOsobe sa invaliditetom Javni poziv